cyanic-selkie/wikianc huggingface dataset:
ലീപ് സെക്കന്റ്
വിശദീകരണം
ഭൂമിയുടെ ഭ്രമണവേഗത കുറയുന്നതാണ് ലീപ് സെക്കന്റുണ്ടാകാനുള്ള കാരണം. എല്ലാ ദിവസവും ഭൂമിയുടെ ഭ്രമണ വേഗതയിൽ നേരിയ കുറവു സംഭവിക്കുന്നുണ്ട്.24 മണിക്കൂറിനേക്കാൾ ഏകദേശം 2 മില്ലിസെക്കന്റ് (ഒരു സെക്കന്റിന്റെ 2000-ൽ ഒരംശം) കൂടുതൽ സമയമെടുത്താണ് ഭൂമി ഒരു ഭ്രമണം പൂർത്തിയാക്കുന്നത്. വളരെ കൃത്യതയാർന്ന സീസിയം അറ്റോമിക് ക്ലോക്കുകളിൽ ഈ വ്യത്യാസം അറിയുവാൻ സാധിക്കും. അന്താരാഷ്ട്ര സമയക്രമം(UTC) പ്രകാരം ഒരു ദിവസം 86,400 സെക്കന്റ് ഉണ്ട് .എന്നാൽ യഥാർത്ഥത്തിൽ ഒരു ദിവസം 86400.02 സെക്കന്റുകളുണ്ട് ഈ 2 മില്ലിസെക്കന്റ് ഇമചിമ്മുന്ന സമയത്തെക്കാൾ ചെറുതാണ്. ഇങ്ങനെ എല്ലാ ദിവസവും സംഭവിക്കുന്നതിനാൽ ഏതാനും വർഷങ്ങൾ കൊണ്ട് വലിയൊരു സമയ വ്യത്യാസമുണ്ടാകുന്നു.അതുകൊണ്ടുതന്നെ ഭൂമിയുടെ ഭ്രമണത്തിനനുസരിച്ച് പ്രവർത്തിക്കുന്ന ഘടികാരങ്ങളിൽ സമയമാറ്റം വരുത്തേണ്ടതുണ്ട്.
കാരണങ്ങൾ
ലീപ് സെക്കന്റ് എന്ന പ്രതിഭാസത്തിനു കാരണം ഭൂമിയുടെ ഭ്രമണവേഗതയിലെ നേരിയ കുറവാണ് .കാലാവസ്ഥ,ശക്തമായ തിരമാലകൾ ഭൂമികുലുക്കം എന്നിവയെല്ലാം ഭൂമിയുടെ ഭ്രമണത്തെ സ്വാധീനിക്കുന്നുണ്ട്.
മൂൺ ഡ്രാഗ്(Moon Drag) എന്ന പ്രതിഭാസവും ഭൂഭ്രമണത്തെ സ്വാധീനിക്കുന്നതായി പറയപ്പെടുന്നു. ചന്ദ്രന്റെ ഗുരുത്വാകർഷണം സമുദ്രത്തിലെ തിരമാലകളെ സ്വാധീനിക്കാറുണ്ട്.ഈ ഗുരുത്വാകർഷണം മൂലം തിരമാലകൾ ഭൗമോപരിതലത്തിൽ നിന്നും മുകളിലേക്ക് അൽപ്പം ഉന്തി നിൽക്കാറുണ്ട്.ഭൂമി  കറങ്ങുമ്പോൾ ഈ തിരമാലകൾക്ക് സ്ഥാനമാറ്റം സംഭവിക്കുന്നുണ്ടെങ്കിലും ജഡത്വം മൂലം ഇവ പിറകിലേക്ക് നീങ്ങുവാൻ ശ്രമിക്കുന്നു.തൽഫലമായി ജലത്തിനും തറയ്ക്കുമിടയിലായി ഘർഷണബലം ഉണ്ടാകുന്നു.ദശലക്ഷക്കണക്കിനു വർഷങ്ങളായി സംഭവിക്കുന്ന ഇത്തരം പ്രവർത്തനങ്ങൾ ഭൂമിയുടെ കറക്കത്തിന്റെ വേഗത കുറയ്ക്കുന്ന 'ബ്രേക്ക്' സംവിധാനമായി വർത്തിക്കുന്നു.ഈ പ്രതിഭാസമാണ് മൂൺ ഡ്രാഗ് എന്നറിയപ്പെടുന്നത്.
അധിക നിമിഷം ചേർക്കേണ്ടതിന്റെ ആവശ്യകത
പ്രപഞ്ചത്തിലെ ഓരോ ചലനവും സമയത്തെ ആസ്പദമാക്കിയുള്ളതാണ്.ഭൂമിയിലെ കാലാവസ്ഥയ്ക്കും ഋതുഭേദങ്ങൾക്കുമനുസരിച്ച് ജീവിതം ചിട്ടപ്പെടുത്തുവാൻ മനുഷ്യരെ പ്രാപ്തരാക്കുന്ന അളവുകോലാണ് സമയം.അതുകൊണ്ടു തന്നെ സമയമെന്നത് ഏറ്റവും കൃത്യമായിരിക്കേണ്ടത് അത്യാവശ്യമാണ്.ഭൂമിയുടെ ഭ്രമണത്തിനു തുല്യമായി ചിട്ടപ്പെടുത്തിയിരിക്കുന്ന ഒരു മാനകമാണ്(Unit) സമയം.അതിനാൽ ഭൂഭ്രമണത്തിലെ നേരിയ വ്യത്യാസം പോലും സമയത്തിൽ പ്രതിഫലിക്കും.എല്ലാ ദിവസവും ഭൂഭ്രമണവേഗതയ്ക്കു കുറവു സംഭവിക്കുന്നുണ്ട്.ഈ വ്യത്യാസത്തിനനുസരിച്ച് ഘടികാരങ്ങളിൽ സമയമാറ്റം വരുത്തേണ്ടതുണ്ട്.
സാധാരണയായി പകൽ 12 മണി സമയത്തെയാണ് നട്ടുച്ചയായി(Noon) കണക്കാക്കുന്നത്.സൂര്യൻ ആകാശത്ത് ഏറ്റവും ഉയർന്ന ബിന്ദുവിൽ വരുന്ന സമയം .ഈ സങ്കൽപ്പത്തിലാണ് ഗ്രീനിച്ച് സമയത്തെ ലോകത്തിൻറെ അടിസ്ഥാന സമയമായി കണക്കാക്കുന്നത്.ഗ്രീനിച്ച് സമയം 12 മണിയായി സങ്കൽപ്പിച്ചാണ് മറ്റു രാജ്യങ്ങളിലെ സമയവ്യത്യാസം നിർണയിക്കുന്നത്. ഭൂമിയുടെ വൈകിയുള്ള ഭ്രമണത്തെ സന്തുലനം ചെയ്തു ലീപ് സെക്കന്റ് കൂട്ടിച്ചേർത്തില്ലെങ്കിൽ ഘടികാരങ്ങൾ ഭൂമിയെക്കാൾ വേഗത്തിൽ ഓടിക്കൊണ്ടിരിക്കും.അങ്ങനെയായാൽ ഏകദേശം 800 വർഷങ്ങൾ കഴിയുമ്പോൾ നട്ടുച്ചസമയത്ത് ഘടികാരങ്ങളിൽ കാണിക്കുന്നത് 1 മണി എന്നായിരിക്കും .ഗ്രീനിച്ച് സമയത്തിന്റെ അടിസ്ഥാനം തന്നെ മാറുകയും സമയമെന്ന സങ്കല്പം തന്നെ തെറ്റുകയും ചെയ്യുന്നു. സമയം തെറ്റിയാൽ സമയബന്ധിതമായ തിയറികളും തെറ്റുന്നു. അതിനാൽ സമയക്രമത്തിലുണ്ടാകുന്ന നേരിയ വ്യത്യാസങ്ങൾ പോലും പ്രാധാന്യമർഹിക്കുന്നവയാണ്.
പ്രശ്നങ്ങൾ
ലീപ് സെക്കന്റ് ചേർക്കുന്നത് കമ്പ്യൂട്ടറുകൾ പോലുള്ള ഉപകരണങ്ങളെ പ്രതികൂലമായി ബാധിക്കാറുണ്ട് .ഒരു സെക്കന്റ് അധികമായി ചേർക്കുന്നത് കമ്പ്യൂട്ടറുകളെ ആശയക്കുഴപ്പത്തിലാക്കുന്നു.അതു പരിഹരിക്കുവാൻ അവ ശ്രമിക്കുകയും പ്രവർത്തനം തകരാറിലാവുകയും ചെയ്യുന്നു .കമ്പ്യൂട്ടറുകൾ തകരാറിലാകുന്നത് ഇന്റർനെറ്റിനെയും ദോഷകരമായി ബാധിക്കും.കൃത്യസമയത്തെ അടിസ്ഥാനമാക്കി പ്രവർത്തിക്കുന്ന എല്ലാ സംവിധാനങ്ങളും നിശ്ചലമാകുവാൻ ലീപ് സെക്കന്റിന്റെ കൂട്ടിച്ചേർക്കലുകൾ നിമിത്തമാകുന്നു. 2012-ൽ ലീപ് സെക്കന്റ് ചേർത്തത് ഇന്റർനെറ്റിൽ പ്രശ്നങ്ങളുണ്ടാക്കിയിരുന്നു.മോസില്ല, ലിങ്ക്ഡിൻ, യെൽപ്പ് തുടങ്ങീ ഒട്ടെറെ ഇന്റർനെറ്റ് സേവനങ്ങൾ നിശ്ചലമായിരുന്നു. ഓസ്ട്രേലിയൻ എയർലൈൻസായ ക്വാണ്ടാസിന്റെ (Qantas) കമ്പ്യൂട്ടറുകൾ തകരാറിലായത് വ്യോമഗതാഗതത്തെ നിശ്ചലമാക്കിയിരുന്നു. ഇത്തരം പ്രശ്നങ്ങൾ പൂർണ്ണമായും ഒഴിവാക്കുവാൻ കഴിഞ്ഞിട്ടില്ല. കമ്പ്യൂട്ടറുകളിലും സോഫ്റ്റ്വെയറുകളിലും ലീപ് സെക്കന്റ് പ്രോഗ്രാം ചെയ്തുവയ്ക്കുവാൻ കഴിയില്ല.അതു കാലക്രമേണ കൂട്ടിച്ചേർക്കുവാൻ മാത്രമേ കഴിയൂ.
ലീപ് സ്മിയർ
ലീപ് സെക്കന്റ് കൂട്ടിച്ചേർക്കുന്നത് ഇന്റർനെറ്റ് സംവിധാനങ്ങളെ ബാധിക്കാതിരിക്കുവാൻ ഗൂഗിൾ ഏർപ്പെടുത്തിയ ഒരു സംവിധാനമാണ് ലീപ് സ്മിയർ.സിസ്റ്റം ക്ലോക്കുകളിലേക്ക് മില്ലിസെക്കന്റുകൾ ഘട്ടം ഘട്ടമായി ചേർക്കുന്നതാണീ സംവിധാനം.ലീപ് സെക്കന്റ് ചേർക്കുന്നതിനെ ഉൾക്കൊള്ളുവാൻ കമ്പ്യൂട്ടറുകളെ സജ്ജമാക്കുവാൻ ഈ സംവിധാനത്തിലൂടെ കഴിയുന്നു.
അവലംബം
വർഗ്ഗം:സമയം
കാലിക്കോ
കോഴിക്കോട് ഉൽഭവിച്ച ഒരുതരം തുണിത്തരമാണ് കാലിക്കോ. ബ്ലീച്ച് ചെയ്യാത്ത, പരുക്കനായ, കട്ടി കൂടിയ തുണിത്തരമാണിത്. കോഴിക്കോട്ടെ ചാലിയ ജാതിവ്യവസ്ഥയിൽ പെടുന്ന നെയ്ത്തുകാരായിരുന്നു പ്രധാനമായും കാലിക്കോ തുണികൾ നിർമ്മിച്ചിരുന്നത്. കോഴിക്കോടിന് 'കാലിക്കറ്റ്' എന്ന പേർ ലഭിക്കുവാനുള്ള കാരണം 'കാലിക്കോ' തുണികൾ ഇവിടെനിന്നും കയറ്റിയയയ്ക്കുന്നതുകൊണ്ടാണ്. പല വർണ്ണങ്ങളിൽ പ്രിന്റ് ചെയ്ത കാലിക്കോ തുണിത്തരങ്ങൾ യൂറോപ്പിൽ പ്രസിദ്ധമായിരുന്നു. ബ്രിട്ടീഷുകാരായിരുന്നു കാലിക്കോയുടെ പ്രധാന ഉപഭോക്താക്കൾ.
കാലിക്കോ പ്രിന്റിങ്
ചെറിയ പൂക്കളുടെ ആകൃതിയിലുള്ള പ്രിന്റുകളാണ് കാലിക്കോവിന്റെ പ്രത്യേകത. വലിയ തടിക്കഷ്ണങ്ങളിൽ ചിത്രങ്ങൾ ആലേഖനം ചെയ്ത്, നിറം പിടിപ്പിച്ച് തുണിയിൽ അച്ചടിക്കലായിരുന്നു പഴയ രീതി. പിന്നീട് ആലിസാരിൻ എന്ന രാസവസ്തു ഉപയോഗിച്ച് ബ്ലോക്ക് പ്രിന്റിങ് ചെയ്തുതുടങ്ങി. ചെറിയ പൂക്കളുടെ പ്രിന്റുകളുള്ള എല്ലാ വസ്ത്രങ്ങളും പിൽക്കാലത്ത് 'കാലിക്കോ പ്രിന്റിങ്'എന്ന് അറിയപ്പെട്ടു തുടങ്ങി.
അവലംബം
വർഗ്ഗം:മലബാർ
സാങ്ച്വറി ഓഫ് ഔവർ ലേഡി ഓഫ് ലൂർദ്സ്
ഫ്രാൻസിലെ ലൂർദ്സ് പട്ടണത്തിലെ ഔവർ ലേഡി ഓഫ് ലൂർദ്സിന്റെ കത്തോലിക്കാ ദേവാലയത്തിന് (ഗ്രോട്ടോ) ചുറ്റുമുള്ള പ്രദേശമാണ് സാങ്ക്ച്യുറി ഓഫ് ഔവർ ലേഡി ഓഫ് ലൂർദ്സ്. ഒരു തീർത്ഥാടന സ്ഥലമാണ് ദേവാലയം. രോഗികളായ തീർത്ഥാടകരെ ലൂർദ്‌സ് വിശുദ്ധജലം അത്ഭുതകരമായി സുഖപ്പെടുത്തുന്നുവെന്നു വിശ്വസിക്കപ്പെടുന്നു. റോമൻ കത്തോലിക്കാസഭയുടെ ഉടമസ്ഥതയിലുള്ളതും ഭരണനിർവ്വഹണം നടത്തുന്നതുമായ ഈ ദേവാലയത്തിൽ ഭക്തിപരമായ പ്രവർത്തനങ്ങൾ, ഓഫീസുകൾ, രോഗികളായ തീർത്ഥാടകർക്കും അവരുടെ സഹായികൾക്കുമുള്ള താമസസൗകര്യം എന്നിവ ഉൾപ്പെടുന്നു. പ്രധാനമായും കാണപ്പെടുന്ന ഗ്രോട്ടോയുടെ സമീപത്തായി വിശുദ്ധജലം വിതരണം ചെയ്യുന്ന ടാപ്പുകളും ലൂർദ്‌ മെഡിക്കൽ ബ്യൂറോയുടെ ഓഫീസുകളും നിരവധി പള്ളികളും ബസിലിക്കകളും ഉൾപ്പെടുന്നു. 51 ഹെക്ടർ വിസ്തൃതിയുള്ള ഇവിടെ 22 പ്രത്യേക ആരാധനാലയങ്ങളും ഉൾപ്പെടുന്നു. സാങ്ച്വറിയിൽ ഫ്രഞ്ച്, ഇംഗ്ലീഷ്, ഇറ്റാലിയൻ, സ്പാനിഷ്, ഡച്ച്, ജർമ്മൻ തുടങ്ങി ആറ് ഔദ്യോഗിക ഭാഷകളുണ്ട്.
ഔവർ ലേഡി ഓഫ് ലൂർദ്‌സിന്റെ പ്രതിരൂപമായി ഒരു ഗ്രോട്ടോയും ഔവർ ലേഡി ഓഫ് ലൂർദ്‌സിന്റെ ബഹുമാനാർത്ഥം മറ്റ് ഗ്രോട്ടോകളും ചേർത്ത് "ലൂർദ്‌ ഗ്രോട്ടോസ്" എന്ന് വിശേഷിപ്പിക്കപ്പെടുന്നു.
ചരിത്രം
1858 ഫെബ്രുവരി 11 ന് 14 വയസുള്ള ബർണദീത്ത സുബീരു എന്ന കർഷകയായ ഒരു പെൺകുട്ടി, വെള്ള വസ്ത്രം ധരിച്ച് അരയിൽ നീല നിറത്തിലുള്ള ബെൽറ്റ് ധരിച്ച ഒരു പെൺകുട്ടിയുടെ പ്രത്യക്ഷപ്പെടൽ തുടർച്ചയായി അനുഭവിച്ചതായി അവകാശപ്പെട്ടു. ഒടുവിൽ സ്വയം കന്യാമറിയം എന്ന് അറിയപ്പെടുന്ന പേര് ഉള്ള ഇമ്മാക്കുലേറ്റ് കൺസെപ്ഷൻ എന്ന് അവർ സ്വയം പരിചയപ്പെടുത്തി.
പ്രദേശം ഗാവെ ഡി പോ നദിയുടെ ഒരു വളവിൽ മസബിയേൽ (from masse vieille: "old mass") എന്ന ഉന്തിനിൽക്കുന്ന പാറയുടെ അതിർത്തിയിൽ സ്ഥിതി ചെയ്യുന്നു. ഈ പാറയുടെ വടക്കുഭാഗത്ത്, നദീതീരത്തിനടുത്തായി, സ്വാഭാവികമായി സംഭവിക്കുന്ന, ക്രമരഹിതമായ ആകൃതിയിലുള്ള ആഴമില്ലാത്ത ഗുഹ അല്ലെങ്കിൽ ഗ്രോട്ടോ, അതിൽ പ്രത്യക്ഷപ്പെടൽ സംഭവിച്ചു.
കന്യാമറിയം പ്രത്യക്ഷപ്പെടുന്ന സമയത്ത്, ഗ്രോട്ടോ പട്ടണത്തിന് പുറത്തായിരുന്നു. അവിടെ ഗ്രാമീണർ മൃഗങ്ങളെ മേയാനും വിറക് ശേഖരിക്കാനും മാലിന്യ കൂമ്പാരമായും ഉപയോഗിച്ചിരുന്നു. മാത്രമല്ല ഇത് അതൃപ്‌തികരമായ സ്ഥലമെന്ന ഖ്യാതിയും നേടിയിരുന്നു.
ഈ രൂപം എല്ലായ്പ്പോഴും ഒരിടത്ത് പ്രത്യക്ഷപ്പെട്ടു. ഗ്രോട്ടോയുടെ പ്രധാന അറയ്ക്ക് മുകളിലുള്ള ഒരു മാടം, അതിൽ ഒരു കാട്ടു റോസ് മുൾപടർപ്പു വളർന്നിരുന്നു. 'കന്യക'യിൽ നിന്നുള്ള നിർദ്ദേശങ്ങളിൽ "പോയി നീരുറവയിൽ നിന്ന് കുടിക്കുക", "പോയി പുരോഹിതരോട് ഇവിടെ ഒരു ചാപ്പൽ പണിയാൻ പറയുക", "ആളുകൾ ഘോഷയാത്രയിൽ ഇവിടെയെത്തുക" എന്നിവയായിരുന്നു. ആ പ്രദേശത്തെ വികസിപ്പിച്ച് മതകർമ്മങ്ങളിലൂടെ നിർണ്ണായകമായ ഈ മൂന്ന് നിർദ്ദേശങ്ങൾ തെളിയിക്കാനായിരുന്നു ആവശ്യപ്പെട്ടത്.
പ്രത്യക്ഷപ്പെടലിനോടു പൊതു താൽപ്പര്യം വർദ്ധിച്ചു. ജിജ്ഞാസുക്കളായ സന്ദർശകരെ മാറ്റി കൂടുതൽ ദൂരെയുള്ള തീർത്ഥാടകർ എത്താൻ തുടങ്ങി. ദൃശ്യങ്ങളുടെയും അത്ഭുതങ്ങളുടെയും ശ്രദ്ധേയമായ കഥകൾ പരക്കാൻ തുടങ്ങി.
ഒരു പ്രാദേശിക പുരോഹിതൻ, ആബി ഡൊമിനിക് പെയ്‌രമാലെ, ബിഷപ്പ് മോൺസിഞ്ഞോർ ബെർട്രാൻഡ്-സാവെരെ മസ്‌കറൊ ലോറൻസ് എന്നിവർ ചേർന്ന് 1861 ൽ കമ്യൂണിൽ നിന്ന് ഗ്രോട്ടോയും അതിനു ചുറ്റുമുള്ള സ്ഥലവും വാങ്ങി. സന്ദർശകർക്ക് കൂടുതൽ എത്തിച്ചേരാവുന്ന തരത്തിൽ അവർ ഈ പ്രദേശം പരിഷ്കരിക്കുന്നതിനെക്കുറിച്ച് ഉടൻ തന്നെ തീരുമാനിച്ചു. കൂടാതെ ക്രിപ്റ്റ് എന്നറിയപ്പെടുന്ന പള്ളികളിൽ ആദ്യത്തേത് നിർമ്മിക്കാനുള്ള പ്രവർത്തനങ്ങൾ ആരംഭിച്ചു.
1864-ൽ ലിയോനൈസ് ശില്പിയായ ജോസഫ്-ഹ്യൂഗസ് ഫാബിഷ് ബർണദീത്തയുടെ വിവരണങ്ങളെ അടിസ്ഥാനമാക്കി ഔവർ ലേഡി ഓഫ് ലൂർദ്സിന്റെ പ്രതിമ സൃഷ്ടിക്കാൻ നിയോഗിക്കപ്പെട്ടു. ഔവർ ലേഡി ഓഫ് ലൂർദ്‌സിന്റെ പ്രതീകമായി ഇത് മാറിയിട്ടുണ്ടെങ്കിലും, ബർണദീത്തയുടെ വിവരണത്തേക്കാൾ പഴയതും ഉയരമുള്ളതുമായ ഒരു രൂപത്തെ മാത്രമല്ല കന്യാമറിയത്തിന്റെ യാഥാസ്ഥിതികവും പരമ്പരാഗതവുമായ പ്രാതിനിധ്യങ്ങൾക്കനുസൃതമായി ഇത് ചിത്രീകരിക്കുന്നു.
പുറത്തേക്കുള്ള കണ്ണികൾ
വർഗ്ഗം:മരിയൻ ആരാധനാലയങ്ങൾ വർഗ്ഗം:കത്തോലിക്കാ തീർത്ഥാടന കേന്ദ്രങ്ങൾ
കുഞ്ഞാലി മരയ്ക്കാർ I
കൊച്ചി, പൊന്നാനി ഇടങ്ങൾ കേന്ദ്രീകരിച്ചു ഇസ്മായേൽ മരയ്ക്കാർ, മമ്മാലി മരയ്ക്കാർ എന്നിവരോടൊപ്പം പോർച്ചുഗീസ് മേധാവിത്വത്തിനെതിരെ പട പൊരുതുകയും പിന്നീട് കോഴിക്കോട് രാജ്യ നാവിക സേനാധിപനായി മാറുകയും ചെയ്ത മരക്കാർ സൈന്യത്തിലെ രണ വീരനാണ് കുട്ടി അഹ്മദ് അലി എന്ന കുഞ്ഞാലി. ഇന്ത്യൻ രാജ്യങ്ങളിലെ ആദ്യ നാവിക സേനാധിപനെന്ന് ചരിത്രം രേഖപ്പെടുത്തിയ ഇദ്ദേഹമാണ് വിശ്വ  പ്രസിദ്ധനായ കുഞ്ഞാലി ഒന്നാമൻ ഇന്ത്യൻ നേവിയുടെ  കുഞ്ഞാലി എന്ന പടക്കപ്പൽ ഇദ്ദേഹത്തിൻറെ പ്രാമുഖ്യം അടയാളപ്പെടുത്തുന്നു.
ജീവചരിത്രം
കൊച്ചി കേന്ദ്രമാക്കി അരി കച്ചവടത്തിലേർപ്പെട്ട മരയ്ക്കാർ വ്യാപാര സമൂഹത്തിലായിരുന്നു കുട്ടി അഹ്മദ് അലി എന്ന കുഞ്ഞാലി ഒന്നാമൻറെ ജനനം. ഇവരുടെ പൂർവ്വികർ തുർക്കി അറബ് വംശജരായിരുന്നുവെന്നും കായൽ പട്ടണത്തിൽ നിന്ന് ഇവർ കൊച്ചിയിലെ കൊച്ചങ്ങാടിയിലേക്ക്  കുടിയേറുകയായിരുന്നുവെന്നുമുള്ള വിവിധ നിഗമനങ്ങൾ ചരിത്രകാരന്മാർ വെച്ച് പുലർത്തുന്നുണ്ട്..
കൊച്ചിയിലെ പ്രമുഖ വർത്തിക പ്രമാണിയായിരുന്നുുുു ഇസ്മയിൽ മരക്കാർ. അദ്ധേഹത്തിൻ്റെ മകനാണ് ഒന്നാംകുഞ്ഞാലി. സാമൂതിരിയും മരക്കാർമാരും തമ്മിലുണ്ടായ ഉഭയകക്ഷി ചർച്ചയെ തുടർന്നാണ് കുഞ്ഞാലി എന്ന സ്ഥാനം സാമൂതിരി മരക്കാർമാർക്ക് നൽകുന്നത്..
പോർച്ചുഗീസ് മേധാവിത്യം കൊച്ചി രാജ്യത്ത് അടിയുറച്ചതോടെ ഇസ്മായേൽ മരക്കാറിൻറെ കീഴിൽ പറങ്കികൾക്കെതിരെ മരക്കാന്മാർ ആയുധമേന്തി. കൊച്ചി രാജാവ് പറങ്കികൾക്ക് അനുകൂലമായിരുന്നു. കൊച്ചി- കോഴിക്കോട് യുദ്ധത്തിൽ ഇവരുടെ പിന്തുണ സാമൂതിരിക്കായിരുന്നു. യുദ്ധാനന്തരം മമ്മാലി, കുഞ്ഞാലി എന്നിവരടക്കമുള്ള  മരയ്ക്കാർ കുടുംബം സാമൂതിരിയുടെ കോഴിക്കോട് രാജ്യത്തെ പൊന്നാനിയിലേക്ക് താമസം മാറ്റി. ഥരീഖയിലെ ആത്മീയ ഗുരുവായിരുന്ന സൈനുദീൻ മഖ്ദൂമിൻറെ ആവിശ്യമനുസരിച്ചായിരുന്നു ഈ താമസമാറ്റം. 73 മഖ്ദൂമിന്റെ നിർദ്ദേശാനുസരണം മമ്മാലി, കുഞ്ഞാലി, ഇബ്രാഹിം അലി എന്നിവർ കോഴിക്കോട് രാജാവായിരുന്ന അന്നത്തെ സാമൂതിരിയെ മുഖം കാണിക്കുകയും തങ്ങളുടെ ശരീരവും സൈനികരും നൗകകളും സമ്പത്തും കോഴിക്കോട് തീരം സംരക്ഷിക്കുവാൻ വാഗ്ദാനം ചെയ്യുകയുമാണുണ്ടായത്. രാജ്യത്തിനു വേണ്ടി ഉയിരും ഉടലും സ്വത്തും ബലി നൽകിയ കോഴിക്കോട്ടെ നാവിക സേനയുടെയും സൈന്യാധിപന്റെയും ചരിത്രം തുടങ്ങുന്നത് ഇവിടം മുതൽക്കാണ്. ആദ്യകാലം മുതൽക്കേ മരക്കാന്മാരുമായി സൗഹൃദ ബന്ധമുണ്ടായിരുന്ന സാമൂതിരി വാഗ്ദാനം സ്വീകരിക്കുകയും പൊന്നാനി കേന്ദ്രമാക്കി പോർച്ചുഗീസ് അധിനിവേശത്തിനെതിരെ പടപൊരുതുകയുമുണ്ടായി. മമ്മാലി മരയ്ക്കാർരിന്റെ രക്ത സാക്ഷിത്വത്തെ തുടർന്ന് മരയ്ക്കാർ സൈന്യത്തിന് കോഴിക്കോട് നാവിക സേനയായി സ്ഥാനബഹുമതി നൽകിയ സാമൂതിരി മരയ്ക്കാർ കുടുംബത്തിലെ തലമുതിർന്ന അംഗമായ കുട്ടി അഹ്മദ് അലി എന്ന കുഞ്ഞാലിക്ക് നാവിക സേനാധിപതി സ്ഥാനവുമേകി. അധികാര ചിഹ്നമായി സിൽക്ക് കൊണ്ടുള്ള തലപ്പാവ് (ഉറുമാൽ) അണിയിച്ചു. കുഞ്ഞാലി ഒന്നാമന് ശേഷം നാവിക സേനാധിപ സ്ഥാനം ഏറ്റെടുത്ത പിൻ തലമുറക്കാരും പിന്നീട് കുഞ്ഞാലി എന്ന അധികാര നാമത്താൽ തന്നെ വിശേഷിപ്പിക്കപ്പെട്ടു. മരയ്ക്കാർ സൈന്യത്തിലെ ഉശിരന്മാരായ കുട്ട്യാലി മരക്കാർ പാച്ചി മരക്കാർ എന്നിവരെ സഹസൈന്യാധിപന്മാരായി നിയമിച്ച കുഞ്ഞാലി താനൂർ നാവിക കേന്ദ്ര ചുമതലയും  കുട്ട്യാലിക്ക് നൽകി. പന്തലായനിയിൽ പാച്ചി മരയ്ക്കാർ (ഗോവൻ) അതിർത്തിയിൽ ചിന്നകുട്ടി അലി, അറക്കലിൽ (കണ്ണൂരിൽ) വലിയ ഹസ്സൻ എന്നിവർ മരയ്ക്കാർ സൈന്യത്തിന് നേതൃത്വമേകി
പോരാട്ടങ്ങൾ
ആദ്യ ഘട്ടത്തിൽ പൊന്നാനി അഴിമുഖത്ത് നിർമ്മിക്കപ്പെട്ട നാവിക ആസ്ഥാനം കേന്ദ്രമാക്കിയായിരുന്നു സൈനിക നീക്കങ്ങൾ നടന്നിരുന്നത് കുഞ്ഞാലി കോട്ട എന്നായിരുന്നു ഇവിടം അറിയപ്പെട്ടിരുന്നത്. നാവിക ശേഷി വളർന്നതോടെ പ്രവർത്തനമണ്ഡലം പിന്നീട് കോഴിക്കോട് അളകപുഴ തീരത്തേക്ക് മാറ്റുകയായിരുന്നു. ഇവിടങ്ങൾ കേന്ദ്രീകരിച്ചു കുട്ടി അലി, പാച്ചി മരക്കാർ എന്നിവരോടൊപ്പം രക്തം ത്രസിപ്പിക്കുന്ന  സാഹസിക ആക്രമണങ്ങൾ  പോർച്ചുഗീസുകാർക്കെതിരെ സംഘടിപ്പിക്കാൻ കുഞ്ഞാലി ഒന്നാമനായിരുന്നു. പീരങ്കിയും ആധുനിക യുദ്ധ സജ്ജീകരണങ്ങളുമായി വരുന്ന വൻ പറങ്കി കപ്പലുകളെ കുട്ട്യാലി മരക്കാരുടെ നേതൃത്വത്തിലുള്ള പോർ പറവകൾ എന്ന പരിശീലനം സിദ്ധിച്ച ചെറിയ പോരാട്ട സംഘങ്ങൾ പൊടുന്നനെ വളയുകയും മിന്നലാക്രമണം നടത്തിയ ശേഷം ആഴം കുറഞ്ഞ ഭാഗത്തേക്ക് പെട്ടെന്ന് പിന്തിരിയുകയും ചെയ്യുന്ന സൈനിക തന്ത്രമായിരുന്നു കുഞ്ഞാലി ഒന്നാമൻറെത്. ആധുനിക യുദ്ധ നിരൂപകർ ഹിറ്റ് ആൻഡ് റൺ എന്ന് വിശേഷിപ്പിക്കുന്ന ഈ സൈനിക തന്ത്രം ‘കുഞ്ഞാലി തന്ത്രം’ (Kunhali Tactics)  എന്ന പേരിൽ ഇന്ത്യൻ നേവി സിലബസിൽ കുറിക്കപ്പെട്ടിരിക്കുന്നു. ഗറില്ല പോരാട്ടം കടലിലേക്ക് വ്യാപിപ്പിച്ചതും മികച്ച സൈനിക തന്ത്രങ്ങളിലൊന്നായിരുന്നു. വലിയ ഹസ്സൻ, പാച്ചി മരയ്ക്കാർ എന്നിവരുടെ കീഴിൽ കടൽ ഗറില്ലകളുടെ പ്രതേക സൈന്യവും കുഞ്ഞാലി ഒന്നാമൻ  രൂപീകരിച്ചു. പന്തലായനി തൊട്ട് കണ്ണൂർ വരെയുള്ള തീരങ്ങളിൽ പറങ്കി കപ്പലുകളെ തകർത്ത് മുക്കിയതടക്കമുള്ള ഏറ്റുമുട്ടലുകളിലധികവും അരങ്ങേറിയത് ഇവരുടെ കീഴിലായിരുന്നു.
സുൽത്താൻ ഖാനിസുൽ ഗൗരിക്കുള്ള സന്ദേശവുമായി ഈജിപ്തിലേക്കുള്ള സാമൂതിരിയുടെ നയതന്ത്ര സംഘത്തിൽ പ്രതേക ദൂതനെന്ന നിലയിൽ മരക്കാർ ഉണ്ടായിരുന്നു. സാമൂതിരിയുടെ നിർദ്ദേശാനുസരണം സൈനുദീൻ മഖ്ദൂം സുൽത്താൻ കുറി അയക്കുകയും യുദ്ധമന്ത്രി മീർ ഹുസൈൻറെ (ആമിർ ഹുസ്സൈൻ അൽ കുർദി) നേതൃത്വത്തിൽ 13 കപ്പൽ നിറയെ 1500 മിസ്ർ ഭടന്മാർ  കോഴിക്കോടും, പൊന്നാനിയിലും തമ്പടിക്കുകയും പോർച്ചുഗീസ് വിരുദ്ധ പോരാട്ടത്തിന് പിന്തുണയേകുകയുമുണ്ടായി. അറബ് സൈന്യം കോഴിക്കോട് ചരക്ക് കപ്പലുകൾക്ക് സുരക്ഷ നൽകുകയും അക്രമണത്തിനൊരുങ്ങിയ പോർച്ചുഗീസ് കപ്പൽ പിടിച്ചെടുക്കുകയും ചെയ്തു.
മലയാള തീരങ്ങളിൽ തിരിച്ചടികൾ ശക്തമായതോടെ ഗുജറാത്ത് രാജ്യ തീരങ്ങളിലേക്ക് സ്ഥാനമാറ്റം നടത്തിയ പോർച്ചുഗീസ് സൈനിക കപ്പലുകളെ    ഗുജറാത്ത് സുൽത്താനേറ്റിന്റെ തെക്ക് ഭാഗത്തുള്ള ചൗൾ ദ്വീപിലേക്ക് നൂറിലേറെ പോർ നൗകകളിലായി കടന്നു ചെന്ന കുഞ്ഞാലിയുടെ സൈന്യം ആക്രമിച്ചു. മിസ്ർ സൈന്യവുമായി  ചേർന്ന്  കോഴിക്കോട് സൈന്യം  ചേർന്ന് നടത്തിയ ഈ ഉഗ്രപോരാട്ടം പറങ്കികളെ തീർത്തും നാമാവശേഷമാക്കി. ഇതോടെ ഇന്ത്യൻ മഹാസമുദ്രത്തിലെ പോർച്ചുഗീസ് ആക്രമണങ്ങൾക്ക് തൽക്കാലം വിരാമമായി.
ആക്രമണ പരമ്പരകൾ
1510-ജനുവരി മൂന്നാം തിയ്യതി (915 റമസാന് 22) പോര്ച്ചുഗീസ് ഭടന്മാർ  പത്തേമാരിയിൽ  കല്ലായി അഴിമുഖം വഴി കോഴിക്കോട് നഗരവും അക്രമിച്ചു നശിപ്പിച്ചു. കുറ്റിച്ചിറ മിസ്കാൽ പള്ളിക്ക് തീവെക്കുകയും പ്രാർത്ഥിക്കുകയായിരുന്ന വിശ്വാസികളെ കൂട്ടക്കൊലയ്ക്കിരയാക്കി. കോട്ടമതിലുകൾ തകർത്ത് സാമൂതിരിയുടെ വിക്രമപുരം കൊട്ടാരം ആക്രമിച്ചു കൊള്ള ചെയ്തു തീവെച്ചു കോട്ട കാവലാളുകളായിരുന്ന കോഴിക്കോട് പതിനായിരമെന്ന നായർ പോരാളികൾ പോർച്ചുഗീസ് സൈന്യവുമായി കനത്ത പോരാട്ടം കാഴ്ച വെച്ച് കോട്ടയ്ക്ക് പുറത്തേക്ക് അവരെ തുരത്തി ഓടിച്ചു. അപ്പോഴേക്കും ആക്രമണ വാർത്തയറിഞ്ഞ നായർ -മുസ്ലിം യോദ്ധാക്കൾ സംഘടിച്ചെത്തി. ഇരു ഭാഗത്തും ആൾ നഷ്ടമുണ്ടായ യുദ്ധത്തിൽ 500 പോർച്ചുഗീസ് ഭടന്മാർ കൊല്ലപ്പെട്ടു. പരിക്ക് പറ്റിയ ക്യാപറ്റൻ അൽ ബുക്കർക്കും  സംഘവും രക്ഷപ്പെട്ടു. പ്രതികാരമായി പറങ്കികൾ പൊന്നാനി ആക്രമിച്ചു 50 കപ്പലുകൾ നശിപ്പിക്കുകയും 70 മുസ്ലിങ്ങളെ കൊന്നൊടുക്കുകയും ചെയ്തു. തിരിച്ചടികൾ ശക്തമായതോടെ പോർച്ചുഗീസുകാർ തന്ത്രം മാറ്റി കിരീടാവകാശിയുടെ ദൗർബല്യങ്ങൾ ചൂഷണം ചെയ്ത് വാഴുന്ന സാമൂതിരിയെ വിഷം കൊടുത്ത് കൊല്ലിപ്പിച്ചു
നാടുവാണിരുന്ന സാമൂതിരി മരണപ്പെടുകയും അധികാരമേറ്റെടുത്ത സഹോദരൻ പോർച്ചുഗീസുകാരോട് സൗഹൃദം പ്രകടിപ്പിക്കുകയും ചെയ്തതോടെ അഫോൻസാ ഡി അൽബുക്കർക്കിനു ഫാക്ടറിയും കോട്ടയും പണിയുന്നതിന് കോഴിക്കോട് രാജ്യത്ത് സ്ഥലം അനുവദിക്കാമെന്ന ഓഫർ നൽകപ്പെട്ടു.
1513 ഡിസംബർ 24 ന് കോഴിക്കോട് പോർച്ചുഗീസ് കോട്ട കെട്ടാനുള്ള ധാരണാപത്രം ഒപ്പിട്ടതോടെ കുഞ്ഞാലി ഒന്നാമന്റെ നേതൃത്വത്തിൽ നടന്ന പോർച്ചുഗീസ് വിരുദ്ധ പോരാട്ടങ്ങൾക്ക് ഇടവേള വീണു. പോർച്ചുഗീസുകാരോട് രമ്യതയിലാകുന്നത് രസിക്കാതിരുന്ന കുഞ്ഞാലി ഒന്നാമൻ ഇത് സംബന്ധിച്ച മുന്നറിയിപ്പുകൾ നമ്പ്യാതിരി സാമൂതിരിക്ക് നൽകിയെങ്കിലും അവയൊന്നും രാജാവ് മുഖവിലക്കെടുത്തില്ല. ദക്ഷിണ കടൽ തീരത്ത്(south beach) പറങ്കികൾ കോട്ട കെട്ടുകയും കോട്ടയ്ക്കരികിലുണ്ടായിരുന്ന പെട്ട മുസ്ലിം പള്ളി പൊളിച്ചുമാറ്റി അവരുടെ ആരാധാനാലയം പണിയുകയുമുണ്ടായി. മാപ്പിളമാരിൽ ഇത് വലിയ പ്രതിഷേധം ഉണ്ടാക്കിയെങ്കിലും രാജാവ് നടത്തിയ കരാറിനെതിരായ നീക്കം അവരിൽ നിന്നും ഉണ്ടായില്ല. വർഷങ്ങൾ പിന്നിട്ടതോടെ പോർച്ചുഗീസുകാർ ധാരണകൾ ലംഘിച്ചു കോഴിക്കോടിന് അവകാശപ്പെട്ട തീര ചുങ്കത്തിന്റെയും, ചരക്ക് നികുതിയുടെയും പാതി അവർ പിടിച്ചു വെച്ചു. ഭീഷണിയിലൂടെ ഇതര രാജ്യ കപ്പലുകൾക്ക് വലിയ ചുങ്കം ചുമത്തി പണം ഈടാക്കി, 1517 ഇൽ തൃച്ചേരിയിൽ വെച്ചു സാമൂതിരിയെ  കൊല്ലാനുള്ള നീക്കവും നടത്തി. പ്രകോപനങ്ങൾ പരമാവധി സൃഷ്ടിച്ചുവെങ്കിലും പറങ്കികൾക്കെതിരായ സൈനിക ചുവട് വെയ്പ്പിനു കോഴിക്കോട് രാജ്യാധിപൻ അശേഷം താല്പര്യം കാട്ടിയില്ല. പറങ്കികളുടെ ആക്രമണത്തിൽ അമർഷം പൂണ്ടിരുന്നുവെങ്കിലും രാജ ശാസനയ്ക്ക് വിരുദ്ധമായ പ്രവർത്തനങ്ങൾ കുഞ്ഞാലിയുടെ ഭാഗത്ത് നിന്നുമുണ്ടായതുമില്ല. 1522 ഇൽ പറങ്കികളോട് സൗഹൃദം പുലർത്തിയ സാമൂതിരി നാടുനീങ്ങുകയും പുതിയ സാമൂതിരി ചുമതലയേൽക്കുകയും ചെയ്തതോടെ കാര്യങ്ങൾ മാറി മറിഞ്ഞു. പറങ്കികളുടെ നികുതി കൊള്ള അദ്ദേഹം അംഗീകരിച്ചില്ല. കടലിൽ പാസ് ഏർപ്പെടുത്തി നികുതി പിരിച്ചിരുന്ന പറങ്കി കപ്പലുകളെ തുരത്താൻ കുഞ്ഞാലി ഒന്നാമനോട് പുതു രാജ്യാധികാരി ഉത്തരവിട്ടു. തുടർന്ന് കുട്ട്യാലി മരക്കാർ അലി ഇബ്രാഹിം മിസ്രി കുട്ടി ഇബ്രാഹിം എന്നിവരുടെ നേതൃത്വത്തിൽ പോർച്ചുഗീസ് കപ്പലുകളെ ആക്രമിച്ച മരയ്ക്കാർ സൈന്യം പത്ത് പറങ്കി കപ്പലുകൾ പിടിച്ചെടുത്തു.
1528 ൽ വീണ്ടും പോർച്ചുഗീസ് ആക്രമണം കോഴിക്കോട് തുറമുഖത്തിന് നേരെയുണ്ടായി, കനത്ത നഷ്ട്ടം സമ്മാനിച്ചുവെങ്കിലും പൂർണ്ണമായും പറങ്കി കപ്പലുകളെ തുരത്താൻ കോഴിക്കോടിനായി. ഇതേ തുടർന്ന് കടലിലൂടെയുള്ള കൊച്ചി - ഗോവ ചാനലിന് കുഞ്ഞാലി ഒന്നാമൻ തടയണയിട്ടു. 1528 ഇൽ പൊന്നാനിപ്പുഴക്ക് വടക്ക് വെട്ടത്തുനാട്ടിൽ (താനൂർ) കോട്ട നിർമ്മിക്കാൻ സാധന സാമഗ്രികളുമായി നിരവധി പറങ്കി കപ്പലുകൾ  പീരങ്കികളും വെടിമരുന്നുകളുമായി കൊച്ചിയില്നിന്നു പുറപ്പെട്ടു. ഇതിനെ തടയാനായി മക്ദൂം ഉൾപ്പെടെയുള്ള വിശുദ്ധന്മാരുടെ കീഴിൽ മാപ്പിള പോരാളികൾ സംഘടിച്ചു. കപ്പലുകൾ കരയ്ക്കണിയില്ലെന്നു സിദ്ധന്മാർ പ്രവചനം നടത്തി. ഒരു ചെറിയ കപ്പൽ ഒഴികെയുള്ള  മുഴുവൻ കപ്പലുകളും വെളിയങ്കോടിനടുത്ത്  കൊടുങ്കാറ്റിലകപ്പെട്ടു തകർന്നു. ഇത് സിദ്ധന്മാരുടെ അത്ഭുത പ്രവർത്തിയായി യോദ്ധാക്കൾ വാഴ്ത്തി ബാക്കിയായ പറങ്കികളെ വെളിയങ്കോടുള്ള മാപ്പിള യോദ്ധാക്കൾ എതിരിട്ട് തോൽപ്പിച്ചു. വലിയ പീരങ്കികൾ പറങ്കികളിൽ നിന്ന് പിടിച്ചെടുത്ത് സാമൂതിരിക്ക് കാഴ്ചവെച്ചു.
അവസാന ഘട്ട പോരാട്ടങ്ങൾ
1528 കുട്ട്യാലി അടക്കമുള്ള പ്രമുഖർ പറങ്കി തടവറയിൽ അകപ്പെട്ടത് മലബാർ തീരത്ത് പോരാട്ടങ്ങൾക്ക് ഇടവേളയിടാൻ നിമിത്തമായി. 200 പടക്കപ്പലുകൾ അടങ്ങിയ ഇന്ത്യൻ രാജ്യങ്ങളിലെ ശക്തിമത്തായ നാവികസേനാ വ്യൂഹമായി അപ്പോഴേക്കും മരയ്ക്കാർ സേന വളർന്നു കഴിഞ്ഞിരുന്നു. അറബി കടലിലും ഇന്ത്യൻ മഹാസമുദ്രത്തിലും മാത്രമല്ല ചെങ്കടലിലും പോർച്ചുഗീസ് മേധാവിത്വത്തിനു വെല്ലുവിളി ഉയർത്താൻ കുഞ്ഞാലി ഒന്നാമന് കീഴിലുള്ള സാമൂതിരി നാവികപടയ്ക്ക് കഴിഞ്ഞുവെന്നതിന് പുറമെ പോർച്ചുഗീസ് ആക്രമണങ്ങൾക്കിരയായിരുന്ന  ഇതര രാജ്യങ്ങളെ സൈനികമായി സഹായിക്കുവാനുമുള്ള പ്രാപ്തിയും അവർ നേടി കഴിഞ്ഞിരുന്നു. സൈനിക ശക്തിയെന്ന നിലയിൽ കോഴിക്കോട് രാജ്യം പ്രസിദ്ധിയാർജ്ജിച്ചു കഴിഞ്ഞിരുന്നു. സിലോണിൽ ആക്രമണങ്ങൾ നടത്തിയ പറങ്കി സൈന്യത്തെ തുരത്താൻ ബാഹുവാണെക വിജയ ബാബു കോഴിക്കോടിൻറെ സഹായം അഭ്യർത്ഥിച്ചു. കുഞ്ഞാലി ഒന്നാമൻറെ കീഴിലുള്ള സൈന്യം സിലോണിലെത്തി. സിലോൺ രാജകുമാരൻ മൈഥുനയുമായി ചേർന്ന് നീണ്ട യുദ്ധത്തിലൂടെ അമ്പതോളം പറങ്കി പട കപ്പലുകളെ നശിപ്പിക്കാൻ മരക്കാർ സൈന്യത്തിനായി. ഇതോടെ കോഴിക്കോട് മുതൽ ഗുജറാത്ത് -സിലോൺ വരെയുള്ള കടൽ പാതകൾ  അധീനതയിലാക്കാൻ  കോഴിക്കോട് നാവികസേനയ്ക്കായി. സിലോണിൽ കോഴിക്കോടിൻറെ നാവിക സേന കേന്ദ്രവും കുഞ്ഞാലി ഒന്നാമൻ പണിതു
1531(ഹിജ്റ938)ൽ കോഴിക്കോടിൻറെ അഭ്യർത്ഥന മാനിച്ചു തുർക്കി സുൽത്താൻ ആമിർ മുസ്തഫ റൂമിയുടെ നേതൃത്വത്തിലുള്ള കപ്പൽ പടയെ പറങ്കികളെ നേരിടാനയച്ചു. തുർക്കി സൈന്യം ഡ്യുവിൽ കടന്നു ചെന്ന് പോർച്ചുഗീസുകാരെ നേരിട്ടെങ്കിലും മുഗൾ സുൽത്താൻ ഹുമയൂണിനെതിരെ സഹായിക്കാം എന്ന വാഗ്ദാനം പോർച്ചുഗീസുകാർ ഗുജറാത്ത് സുൽത്താൻ ബഹദൂർഷായ്ക്ക് നൽകിയതിനെ തുടർന്ന് ഗുജറാത്ത് സുൽത്താനേറ്റ് പോർച്ചുഗീസ് പക്ഷം ചേർന്നു. നാല് മാസം നീണ്ടു നിന്ന ഓട്ടോമൻ സൈനിക നീക്കവും ഉപരോധവും അതോടെ ഫലം കാണാതായി. അതെ സമയം ചിന്ന കുട്ട്യാലി ,കുട്ടി ഇബ്രാഹിം തുടങ്ങിയവരുടെ മോചനവും മറ്റും പോർച്ചുഗീസുകാരുമായുള്ള സന്ധിക്ക് സാമൂതിരിയെയും പ്രേരിപ്പിച്ചിരുന്നു. സൈനിക നീക്കം പരാജയമായതിനെ തുടർന്ന് ഓട്ടമൻ സേന തിരിച്ചു പോയി.ഡ്യൂ ഉപരോധം (1531) തകർന്നത് പോർച്ചുഗീസുകാരുടെ ആത്മവീര്യം വർദ്ധിപ്പിച്ചു. ആയതിനാൽ തന്നെ സമാധാന അന്തരീക്ഷം കൂടുതൽ നാൾ നില നിന്നില്ല. ചാലിയം കോട്ട നിർമ്മിക്കാൻ സാമൂതിരി പോർച്ചുഗീസുകാരെ അനുവദിച്ചതിനാൽ കോഴിക്കോടിനെതിരായ ആക്രമണങ്ങൾ പറങ്കികളും നിർത്തി വെച്ചിരുന്നു. എന്നാൽ ഈയൊരു സമാധാന അന്തരീക്ഷം കൂടുതൽ നാൾ മുന്നോട്ടു പോയില്ല. 1532 ൽ പോർച്ചുഗീസുകാർ മുഷ്ക് പ്രകടിപ്പിച്ചു ആക്രമണങ്ങൾ നടത്തി. കുട്ട്യാലി മറക്കാറിൻറെ കീഴിൽ പറങ്കികളുമായ  ചാലിയം കോട്ടക്കരികിൽ  യുദ്ധം പൊട്ടിപ്പുറപ്പെട്ടു. ശക്തമായ തിരിച്ചടിയിൽ പോർച്ചുഗീസ് സൈന്യം തറപറ്റി. മരയ്ക്കാർ സൈന്യം  പറങ്കി കപ്പൽ പിടിച്ചെടുത്തു. വിജയപരാജയങ്ങൾക്ക് തീരുമാനിക്കുന്നതിന് മുൻപ് രാത്രിയിൽ  തന്നെ ക്യാപ്റ്റൻ മാർട്ടിൻ അഫോൻസോയും സൈനികരും കൊച്ചിയിലേക്ക് പിൻവാങ്ങി. പിന്നീട് കുഞ്ഞാലി കൊച്ചിയിലെ പറങ്കി കപ്പലുകളും ആക്രമിച്ചു. അതേ വർഷം കന്യാകുമാരിയിൽ താവളമടിച്ചിരുന്ന പറങ്കിക്കപ്പലുകളെ കുഞ്ഞാലിയുടെ സൈന്യം എതിരിട്ടു നശിപ്പിച്ചു കടലിലാഴ്ത്തി. അറബി കടലിലും ഇന്ത്യൻ മഹാസമുദ്രത്തിലും മരയ്ക്കാർ സൈന്യത്തെ ഭയന്ന് സ്വസ്ഥമായി സഞ്ചരിക്കാനാവാത്ത സ്ഥിതി പോർച്ചുഗീസുകാർക്ക് വന്നെത്തി. മാറി വരുന്ന സാമൂതിരിമാർ പറങ്കികളുമായി ഇണങ്ങിയും പിണങ്ങിയും കഴിയുന്ന ആ കാലയളവിൽ  വലിയ യുദ്ധങ്ങൾക്ക് മലയാള തീരങ്ങൾ  ആ സാക്ഷ്യം വഹിച്ചില്ലെങ്കിലും സിലോൺ, കായൽ പട്ടണം എന്നീ രാജ്യ കടൽ തീരങ്ങളിൽ പറങ്കി പടയുമായി ശക്തമായ പോരാട്ടങ്ങൾ കുഞ്ഞാലിയുടെ കീഴിൽ നടന്നു കൊണ്ടേയിരുന്നു. കോഴിക്കോട് മുതൽ കിഴക്ക് നാഗപട്ടണം വരെയുള്ള പോർച്ചുഗീസ് കപ്പലുകളെ കുഞ്ഞാലി ആക്രമിച്ചു കൊണ്ടിരുന്നു.
1937 ഇൽ നാഗപട്ടണത്തെ പോർച്ചുഗീസ് ആസ്ഥാനവും കുഞ്ഞാലി ആക്രമിച്ചു. ഗവർണ്ണർ മാർട്ടിൻ ഡിസൂസയുടെ കീഴിൽ വൻ സൈനിക സന്നാഹമെത്തിയിട്ടും കുഞ്ഞാലിയുടെ ആക്രമണങ്ങൾ ശരിയാവണം പ്രതിരോധിക്കാൻ പോർച്ചുഗീസിനായില്ല. പോർച്ചുഗീസുകാരുടെ തന്നെ നിരീക്ഷണത്തിൽ വർഷാവർഷം ചുരുങ്ങിയത് അമ്പത്  പോർച്ചുഗീസ് കപ്പലുകളെയെങ്കിലും  കുഞ്ഞാലിയുടെ  സൈന്യം ആക്രമിച്ചു നശിപ്പിച്ചിട്ടുണ്ട് ഇൽ ക്രാങ്കനൂരിൽ നടന്ന യുദ്ധത്തിൽ മരയ്ക്കാർ സേനയ്ക്ക് കടുത്ത ആഘാതമേൽപ്പിച്ചു ക്യാപ്റ്റൻ ഇബ്രാഹിം കുട്ടി മരക്കാർ കൊല്ലപ്പെട്ടു. 1538-ൽ സാമൂതിരിയുടെ എഴുത്ത് ലഭിച്ചതിനെ തുടർന്ന്  തുർക്കി സുൽത്താൻ ഈജിപ്തിലെ ഗവർണ്ണർ സുലൈമാൻ പാഷയുടെ നേതൃത്വത്തിൽ  വലിയ ഒരു  കപ്പൽ പടയെ   കോഴിക്കോട്ടേക്കു അയച്ചുവെങ്കിലും  കുഞ്ഞാലിയുടെ അക്രമണങ്ങൾ കൊണ്ട് പൊരുതി മുട്ടിയിരുന്ന. പോർച്ചുഗീസുകാർക്ക് അതിനെ നേരിടാനുള്ള സമയം കിട്ടിയിരുന്നില്ല. സൈനിക ശക്തി സമാഹരിച്ചു പോർച്ചുഗീസുകാർ കോഴിക്കോട്ടേക്ക് എത്തുമ്പോയേക്കും കാത്തു നിൽക്കാതെ പാഷയും സൈന്യവും തിരിച്ചു പോയ് കഴിഞ്ഞിരുന്നു. 1538 -39 സിലോണിലെ വിഥുലയിൽ അരങ്ങേറിയ യുദ്ധത്തിലാണ് കുഞ്ഞാലി ഒന്നാമൻ കൊല്ലപ്പെടുന്നത്. കോഴിക്കോടിൻറെ ആധിപത്യത്തിൽ നിന്നും സിലോൺ തീരങ്ങൾ തിരിച്ചു പിടിക്കാനായി മാർട്ടിൻ അഫോൻസാ ഡിസൂസയുടെ നേതൃത്വത്തിൽ പോർച്ചുഗീസ് നടത്തിയ സൈനിക നീക്കങ്ങളിലാണ് അഹ്മദ് കുട്ടി അലി വീരചരമം പ്രാപിക്കുകയായിരുന്നു. കൂറ് മാറി പോർച്ചുഗീസ് പട്ടാളത്തോടൊപ്പം ചേർന്ന മൈഥുനയുടെ   അപ്രതീക്ഷിത നീക്കവും, സൈനികമേധാവി മെഗൽ ഫെരീറയുടെ നേതൃത്വത്തിൽ എത്തിയ വൻ കപ്പൽ പടയുടെ പുത്തലത്ത് വെച്ചുള്ള ആകസ്മികാക്രമണവും മരയ്ക്കാർ  സൈന്യത്തെ ചിന്നഭിന്നമാകുകയും പാചാച്ചി മരക്കാർ, കുട്ടി ഇബ്റാഹീമും, കുഞ്ഞാലിയും ഇബ്രാഹിം മിസ്രി എന്നീ പ്രമുഖരടക്കം എണ്ണൂറോളം മുസ്ലിം പോരാളികൾ  കൊല്ലപ്പെടുകയുമായിരുന്നു. കൂറ് മാറി പോർച്ചുഗീസ് പക്ഷം ചേർന്ന സിലോൺ സേന ഇവരെ ചതിച്ചു കൊലപ്പെടുത്തുകയായിരുന്നുവെന്നാണ് ചരിത്രകാരന്മാരുടെ നിഗമനം. കുഞ്ഞാലി മരയ്ക്കാർ കൊല്ലപ്പെട്ട വിഥുല യുദ്ധം 1529 -31 ലായിരുന്നു എന്ന നിഗമനങ്ങളും ശക്തമാണ്. സിലോണിന്റെ ചതി അറിഞ്ഞ സാമൂതിരി സിലോൺ സഖ്യം എന്നെന്നേക്കുമായി അവസാനിപ്പിക്കാനുള്ള ബുദ്ധി കാട്ടി. കുഞ്ഞാലിയുടെ രക്തസാക്ഷിത്വത്തെ തുടർന്ന് കുട്ട്യാലി മരയ്ക്കാറിൻറെ മകൻ കുട്ടി പോക്കർ അലി കുഞ്ഞാലി രണ്ടാമൻ ആയി നിയമിക്കപ്പെട്ടു.
അവലംബം
വർഗ്ഗം:പോർച്ചുഗീസ് വിരുദ്ധപോരാളികൾ വർഗ്ഗം:ഇന്ത്യൻ നാവിക പോരാളികൾ വർഗ്ഗം:മലയാളി പടത്തലവന്മാർ വർഗ്ഗം:കുഞ്ഞാലി മരക്കാർ
ഐ.യു.സി.എൻ. ചുവപ്പ് പട്ടികയിലെ ഗുരുതരമായ വംശനാശത്തിന്റെവക്കിലുള്ള ജീവിവർഗ്ഗങ്ങളുടെ പട്ടിക
Version 2014.2 of the IUCN Red List of Threatened Species identified 4574 Critically Endangered species, subspecies and varieties, stocks and subpopulations.
For IUCN lists of critically endangered species by kingdom, see:
References
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം ഗുരുതരമായ വംശനാശഭീഷണി നേരിടുന്ന ജീവികൾ
ഹാങ്ങോവർ (മലയാള ചലച്ചിത്രം)
2014ൽ ശ്രീജിത് സുകുമാരൻ കഥ എഴുതി സംവിധാനം ചെയ്ത ചിത്രമാണ്ഹാങ് ഓവർ.മഖ്ബൂൽ സൽമാൻ,ഷൈൻ ടോം ചാക്കോ,ഭഗത് മാനുവൽ തുടങ്ങിയവർ പ്രധാനവേഷമിട്ട ഈ ചിത്രത്തിന്റെ തിരക്കഥ സുമേഷ് വി റോബിന്റെതാണ്. മെജോ ജോസഫ് സംഗീതം കൈകാര്യം ചെയ്തു. ആയോധനകലകളീൽ പ്രഗൽഭനായ ഗോവിന്ദ് കൃഷ്ണയും ഈ ചിത്രത്തിൽ അഭിനയിച്ചു. ജീവിതത്തിന്റെ നാലു മേഖലകളിൽ നിന്നുള്ള നാലു ചെറുപ്പക്കാരാണ് ഇതിലെ നായകന്മാർ അർച്ചന ഗുപ്ത, ശ്രിത ദേവദാസ് എന്നിവർ നായികമാരാകുന്നു.
പുറത്തേക്കുള്ള കണ്ണികൾ
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ശ്രീജിത് സുകുമാരൻ സംവിധാനം ചെയ്ത ചിത്രങ്ങൾ വർഗ്ഗം:മെജോ ജോസഫ് സംഗീതം നൽകിയ ചലച്ചിത്രങ്ങൾ വർഗ്ഗം:മുരുകൻ കാട്ടാക്കടയുടെ ഗാനങ്ങൾ
ദി എൻചാന്റഡ് പിഗ്
ഒരു റൊമാനിയൻ യക്ഷിക്കഥയാണ് ദി എൻചാന്റഡ് പിഗ് (പോർക്കുൽ സെൽ ഫെർമെകാറ്റ്) ഇത് റുമാനിഷെ മാർച്ചൻ കൂടാതെ പെട്രെ ഇസ്പയർസ്കുവിന്റെ ലെജൻഡെ സൌ ബസ്മെലെ റൊമാനിലോർ എന്നിവയിൽ നിന്നും ശേഖരിച്ചതാണ്. ആൻഡ്രൂ ലാങ് ഇത് റെഡ് ഫെയറി ബുക്കിൽ ഉൾപ്പെടുത്തിയിട്ടുണ്ട്.
സംഗ്രഹം
ഒരു രാജാവ് യുദ്ധത്തിന് പോകുകയും തന്റെ പെൺമക്കളോട് ഒരു മുറിയിലൊഴികെ കോട്ടയിൽ എവിടെയും പോകാമെന്ന് പറയുകയും ചെയ്യുന്നു. ഒരു ദിവസം, അവർ അനുസരണക്കേട് കാണിക്കുകയും മുറിയിൽ അതിൽ തുറന്നിരിക്കുന്ന ഒരു പുസ്തകം കണ്ടെത്തുകയും ചെയ്യുന്നു. അതിൽ മൂത്തയാൾ കിഴക്കുനിന്നുള്ള രാജകുമാരനെയും രണ്ടാമത്തേയാൾ പടിഞ്ഞാറുനിന്നുള്ള രാജകുമാരനെയും ഇളയവൾ വടക്കുനിന്നുള്ള പന്നിയെയും വിവാഹം കഴിക്കണം എന്നാണ് പറയുന്നത്. ഇളയവൾ ഭയചകിതയായി. പക്ഷേ അത് അസാധ്യമാണെന്ന് അവളുടെ സഹോദരിമാർ അവളെ ബോധ്യപ്പെടുത്തുന്നു.
രാജാവ് തിരിച്ചെത്തി, ഇളയവളുടെ അസന്തുഷ്ടിയിൽ നിന്ന് അവർ എന്താണ് ചെയ്തതെന്ന് കണ്ടെത്തുന്നു. തങ്ങളാൽ കഴിയുന്ന വിധത്തിൽ അതിനെ നേരിടാൻ രാജാവ് തീരുമാനിക്കുന്നു. കിഴക്കുനിന്നുള്ള ഒരു രാജകുമാരൻ മൂത്തയാളെ വിവാഹം കഴിക്കുന്നു. പടിഞ്ഞാറ് നിന്നുള്ള ഒരു രാജകുമാരൻ രണ്ടാമത്തേയാളെ വിവാഹം കഴിക്കുന്നു. ഇളയവൾ വിഷമത്തിലാകുന്നു. അവളെ വശീകരിക്കാൻ ഒരു പന്നി വരുന്നു. രാജാവ് അവന്റെ ആഗ്രഹം നിരസിച്ചപ്പോൾ നഗരം പന്നികളാൽ നിറഞ്ഞു. രാജാവ് തന്റെ മകളോട് ഈ പന്നിക്ക് എന്തോ വിചിത്രമായ കാര്യം ഉണ്ടെന്ന് ഉറപ്പുണ്ടെന്നും മാന്ത്രികവിദ്യ പ്രവർത്തിച്ചിട്ടുണ്ടെന്ന് താൻ വിശ്വസിക്കുന്നുവെന്നും പറയുന്നു. അവൾ പന്നിയെ വിവാഹം കഴിച്ചാൽ അത് തകർന്നേക്കാം. ഇളയവൾ പന്നിയെ വിവാഹം കഴിച്ച് അവനോടൊപ്പം പോകുന്നു. അവന്റെ വീട്ടിൽ, അവൻ എല്ലാ രാത്രിയും ഒരു പുരുഷനായി മാറുന്നു. മാത്രമല്ല അവൻ അവളുടെ ഹൃദയം കീഴടക്കത്തക്കവിധം ദയയുള്ളവനാണ്. തന്റെ ഭർത്താവിന് എന്താണ് സംഭവിച്ചതെന്ന് അവൾ ഒരു മന്ത്രവാദിനിയോട് ചോദിക്കുന്നു. അവനെ മോചിപ്പിക്കാൻ അവന്റെ കാലിൽ ഒരു നൂൽ കെട്ടാൻ മന്ത്രവാദി അവളോട് പറയുന്നു. ചെറുപ്പക്കാരിയായ ഭാര്യ അങ്ങനെ ചെയ്യുമ്പോൾ, അവളുടെ ഭർത്താവ് ഉണർന്ന് അവളോട് പറയുന്നു. മൂന്ന് ദിവസത്തിനുള്ളിൽ തന്നിൽ നിന്ന് മന്ത്രവാദം ഒഴിയുമായിരുന്നു എന്നാൽ ഇനി ഈ രൂപത്തിൽ തന്നെ തുടരണം മൂന്ന് ജോഡി ഇരുമ്പ് ഷൂസും സ്റ്റീൽ ഊന്നുവടിയും ധരിക്കാതെ അവൾ അവനെ കാണുകയില്ല.
മൂന്ന് ജോഡി ഇരുമ്പ് ഷൂസും ഒരു സ്റ്റീൽ ഊന്നുവടിയും കിട്ടിയ ഉടൻ അവൾ പുറപ്പെടുന്നു. അവൾ ചന്ദ്രന്റെ വീട്ടിൽ വരുന്നതുവരെ അവൾ വളരെ ദൂരം അലഞ്ഞുനടക്കുന്നു. ചന്ദ്രന്റെ അമ്മ അവളെ അകത്തേക്ക് കയറാൻ അനുവദിക്കുന്നു. അവിടെയിരിക്കുമ്പോൾ അവൾ ഒരു മകനെ പ്രസവിക്കുന്നു. ചന്ദ്രന്റെ അമ്മ അവളോട് പറയുന്നു. തന്റെ ഭർത്താവിനെ എവിടെ കണ്ടെത്തണമെന്ന് ചന്ദ്രന് തന്നോട് പറയാൻ കഴിയില്ല. പക്ഷേ അവൾക്ക് സൂര്യനിലേക്ക് പോകാം. കൂടാതെ, അവർ അവൾക്ക് ഒരു കോഴിയെ നൽകുകയും എല്ലുകളെ പരിപാലിക്കാൻ പറയുകയും ചെയ്യുന്നു. രാജകുമാരി അവൾക്ക് നന്ദി പറഞ്ഞു. ഒരു ജോടി ഷൂസ് വലിച്ചെറിഞ്ഞു. അത് തേഞ്ഞുപോയി. മറ്റൊന്ന് ധരിക്കുന്നു.
ഒടുവിൽ അവൾ സൂര്യന്റെ വീട്ടിലേക്ക് പോകുന്നു, സൂര്യന്റെ അമ്മ അവളെ അകത്തേക്ക് അനുവദിക്കുന്നു. അവൾ അവളെ മറയ്ക്കുന്നു, കാരണം അവൻ മടങ്ങിവരുമ്പോൾ സൂര്യൻ എപ്പോഴും ദേഷ്യത്തിലാണ്. അവൻ ആണ്, എന്നാൽ അവന്റെ അമ്മ അവനെ ആശ്വസിപ്പിക്കുന്നു, ഭർത്താവിനെക്കുറിച്ച് ചോദിച്ചു. അയാൾക്ക് അവളോട് പറയാൻ കഴിയില്ല, അതിനാൽ അവന്റെ അമ്മ അവളെ കാറ്റിലേക്ക് അയച്ചു. കൂടാതെ, അവൾ അവൾക്ക് ഒരു കോഴിയെ നൽകുകയും എല്ലുകളെ പരിപാലിക്കാൻ പറയുകയും ചെയ്യുന്നു. ഇവിടെ, അവൾ രണ്ടാമത്തെ ജോടി ഷൂസ് വലിച്ചെറിയുന്നു.
കാറ്റിന്റെ വീട്ടിൽ, തന്റെ ഭർത്താവ് കോടാലി മുറിക്കാൻ കഴിയാത്ത മരത്തിലാണ് താമസിക്കുന്നതെന്ന് അവന്റെ അമ്മ കണ്ടെത്തുന്നു. ഒരു കോഴിയും എല്ലാ അസ്ഥികളും സൂക്ഷിക്കാനുള്ള നിർദ്ദേശങ്ങളുമായി അവൾ അവളെ അതിലേക്ക് അയയ്ക്കുന്നു. രാജകുമാരി തന്റെ മൂന്നാമത്തെ ജോടി ഷൂ ധരിക്കുന്നുണ്ടെങ്കിലും, ക്ഷീരപഥത്തിലൂടെ പോകുന്നു. അവൾ തന്റെ ഭർത്താവ് താമസിക്കുന്ന കോട്ട കണ്ടെത്തി, എല്ലുകൾ ചേർന്ന് അവളെ അകത്തേക്ക് കടത്തിവിടാൻ ഒരു ഗോവണി ഉണ്ടാക്കുന്നു. അവൾക്ക് ഒരു അസ്ഥി കുറവാണ്, ഒപ്പം ഗോവണി പൂർത്തിയാക്കാൻ അവളുടെ ചെറുവിരൽ മുറിച്ചു. അവളുടെ ഭർത്താവ് മടങ്ങിവരുന്നു, അവന്റെ മന്ത്രവാദം തകർന്നിരിക്കുന്നു.
പുറംകണ്ണികൾ
വർഗ്ഗം:റൊമാനിയൻ യക്ഷിക്കഥകൾ
ഹരിചരൻ
തമിഴ് ചലച്ചിത്രപിന്നണിഗായകനും കർണാടിക് സംഗീതജ്ഞനുമാണ് ഹരിചരൻ എന്നറിയപ്പെടുന്ന ഹരിചരൻ ശേഷാദ്രി. നിരവധി തമിഴ് തെലുഗു ചിത്രങ്ങളിൽ പിന്നണി ആലപിച്ചിട്ടുള്ള അദ്ദേഹം ഉസ്താദ് ഹോട്ടൽ എന്ന മലയാളചിത്രത്തിലെ "വാതിലിൽ ആ വാതിലിൽ... എന്നു തുടങ്ങുന്ന ഗാനാലാപനത്തിലൂടെ മലയാള ഗാനാസ്വാദകർക്കിടയിലും സുപരിചിതനായി. ഇതിനോടകം പതിനേഴിലധികം മലയാളചിത്രങ്ങളിൽ അദ്ദേഹം പിന്നണി പാടി.
ജീവിതം
1987 മാർച്ച് 20 ന് ചെന്നൈയിലെ ഒരു സംഗീതപാരമ്പര്യമുള്ള കുടുംബത്തിൽ ജനനം. 2004 ൽ പുറത്തിറങ്ങിയ കാതൽ എന്ന തമിഴ് ചിത്രത്തിലാണ് ആദ്യമായി പിന്നണി ആലപിക്കുന്നത്.മലയാളത്തിലെ ഹരിചരനന്റെ ആദ്യ ഗാനം പത്മശ്രീ ഭരത് ഡോ.സരോജ്കുമാർ എന്ന ചിത്രത്തിലെ 'മൊഴികളും മൗനങ്ങളും മിഴികളും വാചാലമായ് തിരകളും തീരവും ഹൃദയവും വാചാലമായ്'എന്ന ഗാനമാണ്.
അവലംബം
വർഗ്ഗം:1987-ൽ ജനിച്ചവർ വർഗ്ഗം:മാർച്ച് 20-ന് ജനിച്ചവർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:കർണ്ണാടകസംഗീതജ്ഞർ
ചാലയിൽ മഹാവിഷ്ണു ക്ഷേത്രം
കണ്ണൂർ ജില്ലയിൽ മട്ടന്നൂരിൽ നിന്നും ഏകദേശം ഒരു കിലോമീറ്റർ മാറി കല്ലൂർ എന്ന സ്ഥലത്തായി സ്ഥിതിചെയ്യുന്ന ഒരു ഹൈന്ദവക്ഷേത്രമാണ് ചാലയിൽ ശ്രീ മഹാവിഷ്ണു ക്ഷേത്രം. മഹാവിഷ്ണുവിന്റെ നരസിംഹാവതാരത്തിലുള്ള പ്രതിഷ്ഠയാണ് ഇവിടെ ഉള്ളത്. ഹിരണ്യകശിപുവിനെ വധിച്ചതിനുശേഷമുള്ള സൗമ്യ ഭാവത്തിലാണ് ഭഗവാൻ ഇവിടെ ഉള്ളത്. മഹാവിഷ്ണുവിനെ കൂടാതെ പരമശിവന്റെയും വിഗ്നേശ്വരൻന്റെയും ശ്രീ ധർമ്മശാസ്താവിന്റെയും വനശാസ്താവിന്റെയും ബ്രഹ്മരക്ഷസ്സിന്റെയും നാഗത്തിന്റെയും ഭഗവതിയുടെയും ഉപക്ഷേത്രങ്ങളും ഇവിടെയുണ്ട്. രാവിലെ ആറര മുതൽ ഒമ്പതര വരെയും വൈകുന്നേരം അഞ്ചു മണി മുതൽ ഏഴര വരെയും ഭക്തജനങ്ങൾക്ക് ക്ഷേത്രത്തിൽ പ്രവേശിക്കാവുന്നതാണ്. കല്ലൂർ കനാൽ സൈഡിൽ സ്ഥിതിചെയ്യുന്ന ഈ ക്ഷേത്രം പ്രകൃതി ഭംഗി കൊണ്ടും ശാന്തമായ അന്തരീക്ഷം കൊണ്ടും സമ്പന്നമാണ്. ഫെബ്രുവരി മാസങ്ങളിലാണ് ഇവിടെ ഉത്സവം നടക്കാറുള്ളത്. ഇരട്ട തിടമ്പുനൃത്തം ഇവിടത്തെ ഉത്സവത്തിന്റെ പ്രത്യേകതയാണ്. അടുത്തുള്ള പ്രദേശങ്ങളിലൊക്കെ വെച്ച് ബ്രഹ്മരക്ഷസിന്റെ പ്രതിഷ്ഠയുള്ള ഏക ക്ഷേത്രമാണ് എന്നുള്ളതും ചാലയിൽ ശ്രീമഹാവിഷ്ണു ക്ഷേത്രത്തിന്റെ സവിശേഷതകളിൽ ഒന്നാണ്.
അവലംബം
വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
ടെന്നസി ക്ലാഫ്‌ലിൻ
1870 ൽ ഒരു വാൾസ്ട്രീറ്റ് ബ്രോക്കറേജ് സ്ഥാപനം ആരംഭിച്ച അവരുടെ സഹോദരി വിക്ടോറിയ വുഡ്‌ഹളിനൊപ്പം ആദ്യത്തെ വനിത എന്നറിയപ്പെടുന്ന ഒരു അമേരിക്കൻ സഫ്രാജിസ്റ്റായിരുന്നു ലേഡി ടെന്നസി സെലസ്റ്റെ ക്ലാഫ്‌ലിൻ, വിസ്‌കൗണ്ടസ് ഓഫ് മോണ്ട്സെറാത്ത് (ഒക്ടോബർ 26, 1844 - ജനുവരി 18, 1923). ടെന്നി സി. എന്നും അറിയപ്പെടുന്നു.
ആദ്യകാല ജീവിതവും വിദ്യാഭ്യാസവും
ടെന്നസി ക്ലാഫ്‌ലിന്റെ കൃത്യമായ ജനനത്തീയതി വ്യക്തമല്ല. പക്ഷേ 1843 നും 1846 നും ഇടയിൽ അവർ ജനിച്ചതായി പൊതുവെ റിപ്പോർട്ട് ചെയ്യപ്പെടുന്നു. ജീവചരിത്രകാരൻ മൈർന മാക്ഫെർസൺ 1845 ഒക്ടോബർ 26 ന് ക്ലാഫ്‌ലിന്റെ ജനനത്തീയതി ഉദ്ധരിക്കുന്നു. പത്രപ്രവർത്തകൻ ബാർബറ ഗോൾഡ്‌സ്മിത്ത് 1846 ലെ ജന്മദിനം ഉദ്ധരിക്കുന്നു. എന്നിരുന്നാലും, ഒഹായോയിലെ ലിക്കിംഗ് കൗണ്ടിയിലെ ഹോമറിൽ റോക്‌സന്ന ഹമ്മൽ ക്ലാഫ്‌ലിൻ, റൂബൻ ബക്ക്മാൻ ക്ലാഫ്‌ലിൻ എന്നിവർക്ക് ജനിച്ച പത്ത് മക്കളിൽ അവസാനത്തെ ആളാണ് ടെന്നസി ക്ലാഫ്‌ലിൻ എന്ന് വ്യക്തമാണ്. മാതാപിതാക്കൾ സംസ്ഥാനം സന്ദർശിച്ചതിനാലോ അല്ലെങ്കിൽ അവരുടെ പിതാവ് അന്നത്തെ ടെന്നസീൻ കോൺഗ്രസുകാരൻ ജെയിംസ് പോൾക്കിന്റെ ആരാധകനായതിനാലോ ടെന്നസിക്ക് സംസ്ഥാനത്തിന്റെ പേര് നൽകി. മൂത്ത സഹോദരി വിക്ടോറിയ ക്ലാഫ്‌ലിൻ വുഡ്‌ഹൾ 1838 ൽ ജനിച്ചു. 1841-നും 1843-നും ഇടയിലാണ് അവരുടെ സഹോദരി യുട്ടിക്ക ക്ലാഫ്ലിൻ ബ്രൂക്കർ ജനിച്ചത്. മൂന്ന് സഹോദരിമാരെക്കുറിച്ച് ഒരു കവിത എഴുതിയിട്ടുണ്ട്: VICTORIA, UTICA, AND TENNESSEE.
Three sisters fair, of worth and weight,
A queen, a city, and a State—
And all were largely known to fame.
Two of them took an early start
To practice in the healing art,
The other traveled far and near,
And visited each hemisphere.
All were geniuses most rare,
Of for genteel and features fair.
By as great space they were separate
As Buckeye from the Golden State
"ബക്ക്" എന്നറിയപ്പെടുന്ന റൂബൻ ബക്ക്മാൻ ക്ലാഫ്ലിൻ ഒരു ഡോക്ടറായി വേഷമിട്ട ഒരു സ്നേക്ക് ഓയിൽ സെയിൽസ്മാൻ ആയിരുന്നു. അദ്ദേഹത്തിന് കുറച്ച് നിയമപരിശീലനമുണ്ടായിരുന്നു. ചിലപ്പോൾ ഒരു അഭിഭാഷകനായി സ്വയം അവതരിപ്പിച്ചു. സുസ്ക്വെഹന്ന നദിയിൽ തടി കടത്തുന്നതും ഒരു സലൂണിൽ ജോലി ചെയ്യുന്നതും അദ്ദേഹത്തിന്റെ പ്രവൃത്തി പരിചയങ്ങളിൽ ഉൾപ്പെടുന്നു.
മസാച്യുസെറ്റ്‌സ് ആസ്ഥാനമായുള്ള സ്കോട്ട്‌സ്-അമേരിക്കൻ ക്ലാഫ്‌ലിൻ കുടുംബത്തിന്റെ ദരിദ്രമായ അർദ്ധ-വിദൂര കസിൻസിന്റെ ഒരു ശാഖയിൽ നിന്നാണ് ഗവർണർ വില്യം ക്ലാഫ്ലിൻ വന്നത്.
1825 ഡിസംബറിൽ, ബക്ക് ക്ലാഫ്ലിൻ റൊക്സാന ഹമ്മലിനെ വിവാഹം കഴിച്ചു. ചിലപ്പോൾ "റോക്സി" എന്ന് വിളിക്കപ്പെട്ടു. പെൻസിൽവാനിയയിലെ സെലിൻസ്ഗ്രോവിൽ വെച്ച് റോക്‌സാന ജോലിക്കാരിയായി ജോലി ചെയ്തിരുന്ന വീട്ടിൽ ബക്ക് അതിഥിയായെത്തിയപ്പോഴാണ് ദമ്പതികൾ കണ്ടുമുട്ടിയത്.
ആത്മീയതയും രോഗശാന്തിയും
1860 ആയപ്പോഴേക്കും ടെന്നസി "ജലദോഷം മുതൽ കാൻസർ വരെയുള്ള" രോഗങ്ങൾ ഭേദമാക്കാനുള്ള കഴിവുള്ള ഒരു മുൻകാല ഭാഗ്യശാലിയായി പരസ്യം ചെയ്യപ്പെട്ടു. ബക്ക് "മിസ് ടെന്നസിയുടെ മാഗ്നെറ്റിയോ എലിക്‌സിർ" (വിലയില്ലാത്ത ഒരു മിശ്രിതം) $2-ന് വിറ്റു.
1863-ൽ, ഇല്ലിനോയിസിലെ ഒട്ടാവയിൽ ബക്ക് ഒരു മുഴുവൻ ഹോട്ടൽ വാടകയ്‌ക്കെടുത്തു  അദ്ദേഹം സ്വയം "കാൻസർ രാജാവ്" എന്ന് വിളിക്കുകയും ടെന്നസിയുടെ രോഗശാന്തി കഴിവുകൾ പരസ്യപ്പെടുത്തുകയും ചെയ്തു. അവരുടെ പരിശീലനത്തിന്റെ ഭാഗമായി, ക്ലാഫ്ലിൻസ് അവരുടെ രോഗിയുടെ ത്വക്ക് കത്തുന്ന ലൈ ഉപയോഗിച്ചു. 1864 ജൂണിൽ, പോലീസ് ക്ലാഫ്ലിൻസ് ഹോട്ടൽ ക്ലിനിക്ക് റെയ്ഡ് ചെയ്യുകയും കുടുംബം ഓടിപ്പോകുകയും ചെയ്തു. ക്രമക്കേട്, മെഡിക്കൽ തട്ടിപ്പ് (ക്വാക്കറി) എന്നിവയുൾപ്പെടെ ഒമ്പത് കുറ്റകൃത്യങ്ങളാണ് അധികാരികൾ കുടുംബത്തിനെതിരെ ചുമത്തിയത്. റെബേക്ക ഹോവ് എന്ന രോഗിയുടെ മരണത്തിന് കാരണക്കാരനായ ടെന്നസിയാണ് ഏറ്റവും ഗുരുതരമായ കുറ്റം നേരിട്ടത്. വ്യാജ കാൻസർ ചികിത്സയ്ക്കായി കുടുംബം ഒരിക്കലും കോടതിയിൽ പോയിട്ടില്ല.
1868 ലെ ശരത്കാലത്തിൽ, ബക്ക് ബിസിനസ്സ് മാഗ്നറ്റ് കൊർണേലിയസ് വാൻഡർബിൽറ്റിനെ സന്ദർശിച്ചു. അദ്ദേഹം മസാജിലും കാന്തിക രോഗശാന്തിയിലും താൽപ്പര്യമുണ്ടെന്ന് ബക്ക് കേട്ടിരുന്നു. ബക്ക് വിക്ടോറിയയെ ഒരു ആത്മീയവാദിയായും ടെന്നസിയെ ഒരു രോഗശാന്തിക്കാരനായും തിരഞ്ഞെടുത്തു. ടെന്നസിയും കൊർണേലിയസും ഒരുമിച്ച് ധാരാളം സമയം ചെലവഴിക്കാൻ തുടങ്ങി,. ഒരു ബന്ധം ശക്തമായി കിംവദന്തികൾ പരന്നു.
കൂടുതൽ വായനയ്ക്ക്
വർഗ്ഗം:1844-ൽ ജനിച്ചവർ വർഗ്ഗം:1923-ൽ മരിച്ചവർ വർഗ്ഗം:അമേരിക്കൻ ഫെമിനിസ്റ്റുകൾ
ആസ്സാം മുയൽ
ബ്രിസ്റ്റ്ലി റാബിറ്റ്, ഹിസ്പിഡ് ഹേർ, എന്നീ നാമങ്ങളിലറിയപ്പെടുന്ന ആസ്സാം മുയൽ (Caprolagus hispidus) ലെപോറിഡേ കുടുംബത്തിൽപ്പെടുന്ന ദക്ഷിണേഷ്യൻ സ്വദേശിയാണ്. ഹിമാലയത്തിന്റെ തെക്കൻ മലയടിവാരത്തിലൂടെ ഇതിൻറെ ചരിത്രമേഖല വ്യാപിച്ചിരിക്കുന്നു. കൃഷി, വെള്ളപ്പൊക്ക നിയന്ത്രണം, മാനുഷിക വികസനപ്രവർത്തനങ്ങൾ തുടങ്ങിയ അനുയോജ്യമല്ലാത്ത ചുറ്റുപാടിൽ ജനസംഖ്യ തുടർച്ചയായി കുറഞ്ഞു. 1986 മുതലുള്ള ഐ.യു.സി.എൻ റെഡ് ലിസ്റ്റിൽ ഇതു വംശനാശമുള്ള ജീവിയായി രേഖപ്പെടുത്തിയിട്ടുണ്ട്.
സ്വഭാവഗുണങ്ങൾ
ഹിസ്പിഡ് മുയലിന് പരുപരുത്ത രോമാവൃതമായ ആവരണം കാണപ്പെടുന്നു. അതിന്റെ ചെവികൾ വളരെ ചെറുതും മൃദുരോമത്താൽ മൂടിയിരിക്കുന്നു. കറുപ്പും തവിട്ടുനിറവുമുള്ള രോമങ്ങളുടെ മിശ്രിതം കാരണം ആവരണത്തിന് പുറകിൽ ഇരുണ്ട തവിട്ടുനിറവും നെഞ്ചിൽ തവിട്ടുനിറവും അടിവയറ്റിൽ വെളുത്തനിറവും വാൽ തവിട്ടുനിറവും ഏകദേശം 30 മില്ലീമീറ്റർ (1.2 ഇഞ്ച്) നീളവും ആണ് കാണപ്പെടുന്നത്. ആൺമുയലുകൾക്ക് 1,810 മുതൽ 2,610 ഗ്രാം വരെ (3.99 മുതൽ 5.75 പൗണ്ട് വരെ) വ്യത്യാസത്തിലും ശരാശരി 2,248 ഗ്രാം (4.956 പൗണ്ട്) വരെ ഭാരവും കാണപ്പെടുന്നു. പെൺമുയലുകൾക്ക് ശരാശരി ഭാരം 2,518 ഗ്രാം (5.551 lb) ആണ്.
ഡേവിഡ് ബുർലിയുക്
ഡേവിഡ് ബുർലിയുക് (Ukrainian: Дави́д Дави́дович Бурлю́к; Russian: Дави́д Дави́дович Бурлю́к; July 21, 1882 – January 15, 1967) ഉക്രൈൻകാരനായ ഇദ്ദേഹം, റഷ്യൻ ഭാവിശാസ്ത്രത്തിന്റെ പിതാവ് എന്നറിയപ്പെടുന്നു. ഇദ്ദേഹം രേഖാചിത്രകാരനും ആയിരുന്നു.
ഗോവിന്ദാനന്ദ ഭാരതി
കേരളീയനായ ഒരു യോഗിയാണ് ശിവപുരി ബാബ എന്നറിയപ്പെട്ടിരുന്ന ഗോവിന്ദാനന്ദ ഭാരതി. ഭാരതീയ ദർശനങ്ങളുടെയും സനാതന ധർമ്മത്തിൻറെയും ബുദ്ധദർശനങ്ങളുടെയും സഞ്ചയികയായ സ്വധർമ്മം അഥവാ സമ്യക്‌ജീവിതം ഇദ്ദേഹത്തിന്റെ ജീവിതസന്ദേശമാകുന്നു. കാഠ്‌മണ്ഡുവിലെ ശിവപുരി എന്ന പർവ്വതമുകളിൽ വസിച്ചതിനാലാണ് അദ്ദേഹത്തെ തദ്ദേശവാസികൾ ശിവപുരിബാബ എന്നു സംബോധന ചെയ്തത്.
ജീവിതരേഖ
1826 -ൽ തൃശ്ശൂർ ജില്ലയിലെ അക്കിക്കാവിൽ ഒരുവന്നൂർ പാഴൂർ മനയിൽ ഗോവിന്ദാനന്ദ ഭാരതി ജനിച്ചു. ജയന്തൻ എന്നായിരുന്നു പേര്. മുത്തച്ഛൻ അച്യുതനിൽ നിന്ന് പാരമ്പര്യപ്രകാരം വിദ്യാഭ്യാസം സിദ്ധിച്ചു. കൗമാരകാലത്തു ഭാരതത്തിൽ പലയിടത്തും സഞ്ചരിച്ചു. ഇതിനിടെ മഹാരാഷ്ട്രയിൽവെച്ച് ജ്ഞാനോദയം ലഭിച്ചുവെന്നു പറയുന്നു. മുത്തച്ഛൻറെ മരണശേഷം ശൃംഗേരിയിൽ ചെന്ന് ശാരദാ പീഠത്തിൽ നിന്നും ഗോവിന്ദാനന്ദ ഭാരതി എന്നപേരിൽ ദീക്ഷ സ്വീകരിച്ചു. തുടർന്ന്, ലോകപര്യടനത്തിനു പുറപ്പെട്ടു. അഫ്ഘാൻ വഴി ഹിന്ദുക്കുഷ് കടന്ന് മക്ക സന്ദർശിച്ചു. പിന്നെ തുർക്കിയിലെത്തി. അവിടെ യൂണിവേഴ്സിറ്റിയിൽ ചേർന്ന് അഞ്ചു വർഷം തുർക്കിഭാഷ പഠിച്ചുവെന്നു പറയുന്നു. പിന്നീട് യൂറോപ്പിൽ എത്തിച്ചേർന്നു. അദ്ദേഹം ഐൻസ്റ്റീനുമായി സംഭാഷണം നടത്തി. വിക്ടോറിയ രാജ്ഞിയുമായി അഭിമുഖം നടത്താൻ സാധിച്ചു. ടോൾസ്റ്റോയ്ക്കൊപ്പം എസ്റ്റേറ്റിൽ മൂന്നുമാസം താമസിച്ചു. പിന്നീട് കപ്പൽ കയറി അമേരിക്കയിലെത്തി. അവിടെനിന്നും തെക്കേ അമേരിക്കയിലേക്കു സഞ്ചരിച്ചു. ചിലിയിലെ സാൻ തിയാഗോയിൽ നിന്നും ന്യൂ സീലാൻഡ് വഴി ഓസ്‌ട്രേലിയയിലെത്തി. അവിടെനിന്നും ചൈന വഴി 1919 -ൽ കാഠ്‌മണ്ഡുവിൽ എത്തിച്ചേർന്നു. അങ്ങിനെ നാല്പതു കൊല്ലം നീണ്ടുനിന്ന അദ്ദേഹത്തിൻ്റെ ലോകപര്യടനം അവസാനിച്ചു. ലോകം ചുറ്റിയ ആദ്യ കേരളീയൻ എന്ന നിലക്ക് അദ്ദേഹത്തെ 'മലയാളി മഗല്ലൻ' എന്ന് വിശേഷിപ്പിക്കാറുണ്ട്.
അദ്ദേഹം ആശ്രമം സ്ഥാപിക്കയോ ശിഷ്യരെയോ അനുയായികളെയോ ഉണ്ടാക്കുകയോ ചെയ്തില്ല. തന്നെ കാണാൻ വരുന്നവരോട് തുല്യമായി പെരുമാറുകയും പുരാണേതിഹാസങ്ങളിൽ തനിക്കുള്ള അറിവ് പകർന്നു നൽകുകയും ചെയ്തു. സംഭാഷണങ്ങൾ പകർത്തിയെടുത്ത് പ്രസിദ്ധീകരിക്കുന്നതിൽ അദ്ദേഹം വിരക്തി പ്രകടിപ്പിച്ചു. അതിനാൽ അദ്ദേഹത്തിൻ്റെ ജീവിതകാലത്ത് ഒരു പുസ്തകവും പുറത്തുവന്നില്ല. എങ്കിലും പിൽക്കാലത്ത് അദ്ദേഹത്തിൻ്റെ അറിവുകൾ പലതും സമാഹരിക്കപ്പെട്ടിരിക്കുന്നു.
വാർധക്യ സഹജമായ അസുഖത്താൽ അദ്ദേഹത്തിന് ശിവപുരിയിലെ പർവ്വതമുകളിൽ നിന്നും താഴേക്കു മാറിത്താമസിക്കേണ്ടി വന്നു. അപ്പോൾ നേപ്പാൾ രാജാവ് കൊടുത്തതാണ് പശുപതിനാഥ ക്ഷേത്ര സമീപത്തുള്ള ധ്രുവസ്ഥലി എന്ന കുന്നിൻപ്രദേശം. അവിടെ ഒരു ചെറിയ മരക്കുടിൽ നിർമ്മിച്ചു അദ്ദേഹം താമസിച്ചു. നേപ്പാൾ രാജാവിനെ കൂടാതെ ഇന്ത്യൻ രാഷ്ട്രപതി ഡോ. എസ്. രാധാകൃഷ്ണൻ, അദ്ദേഹത്തിൻ്റെ ജീവിതത്തെകുറിച്ചെഴുതിയ ബ്രിട്ടീഷുകാരൻ [https://en.wikipedia.org/wiki/John%20G.%20Bennett ജെ.ജി. ബെന്നെറ്റ്] തുടങ്ങിയ പ്രശസ്തർ ഇക്കാലത്ത് അദ്ദേഹത്തെ സന്ദർശിച്ചു.
1963 ജനുവരി 28-ന് അദ്ദേഹം സമാധിയായി. കാഠ്‌മണ്ഡുവിലെ ധ്രുവസ്ഥലിയിൽ അദ്ദേഹത്തിൻറെ സമാധിസ്ഥാനം ഇന്നും സംരക്ഷിച്ചു പോരുന്നുണ്ട്. അക്കിക്കാവിലെ ജന്മസ്ഥാനത്ത് 2013-ൽ അദ്ദേഹത്തിൻ്റെ അനന്തര തലമുറക്കാരനായ ഒ.പി.വി. നമ്പൂതിരിപ്പാട് സ്ഥലം വിട്ടുനല്കി ഒരു സ്മാരകം നിർമ്മിക്കുകയും ചെയ്തു.
കരിങ്ങാലി പുഞ്ച
300px|right ഓണാട്ടുകര പ്രധാന നെല്ലറയായിരുന്നു കരിങ്ങാലി പുഞ്ച. പന്തളം, നൂറനാട്, പാലമേൽ,പഞ്ചായത്തുകളിലായി വ്യാപിച്ചു കിടക്കുന്നു. ഡിസംബ്വർ മുതൽ ഏപ്രിൽ വരെയുള്ള നാലു മാസമാണു ഇവിടെ നെൽകൃഷിയുള്ളത്. മറ്റു സമയങ്ങളിൽ ഒരു വലിയ ജലാശയമായി കിടക്കുന്ന ഈ പുഞ്ച ഉൾനാടൻ മത്സ്യബന്ധന കേന്ദ്രമാണ്. പള്ളിമുക്കം, വടക്കടത്തുകാവ്, അണികുന്നം, കാരിമുക്കം എന്നീ ക്ഷേത്രങ്ങൾ കരിങ്ങാലി പുഞ്ചയുടെ തീരത്താണ്. ഇന്ന് പലകാരണങ്ങളാൽ കൃഷി നടക്കാത്തതുകൊണ്ട് ഈ പുഞ്ച നാശോന്മുഖമാണ്.
അവലംബം
വർഗ്ഗം:കേരളത്തിലെ നെൽപ്പാടങ്ങൾ
നെഗ്രിറ്റോ
ഓസ്ട്രോനേഷ്യയുടെ ഒറ്റപ്പെട്ട ഭാഗങ്ങളിൽ വസിക്കുന്ന വൈവിധ്യമാർന്ന വംശീയ വിഭാഗങ്ങളാണ് നെഗ്രിറ്റോ (/ nɪˈɡriːtoʊ /) ആൻഡമാൻ ദ്വീപുകളിലെ ആൻഡമാനീസ് ജനത, പെനിൻസുലർ മലേഷ്യയിലെ സെമാംഗ്, ബടെക് ജനത, തെക്കൻ തായ്‌ലൻഡിലെ മാനിക് ജനത, ഈറ്റ, അതി, ഔദ്യോഗികമായി അംഗീകരിക്കപ്പെട്ട ഫിലിപ്പൈൻസിലെ 30 ഓളം വംശീയ വിഭാഗങ്ങൾ തുടങ്ങിയവർ നിലവിലെ അവരുടെ ജനസംഖ്യയിൽ ഉൾപ്പെടുന്നു.
അവരുടെ ശാരീരിക സമാനതകളെ അടിസ്ഥാനമാക്കി, അനുബന്ധ ആളുകളുടെ ഒരൊറ്റ ജനസംഖ്യയായി ഒരു കാലത്ത് നെഗ്രിറ്റോസ് കണക്കാക്കപ്പെട്ടിരുന്നു. ചില പഠനങ്ങൾ‌ അവയിൽ‌ നിരവധി പ്രത്യേക ഗ്രൂപ്പുകൾ‌ ഉൾ‌ക്കൊള്ളുന്നതായും അവ ആഫ്രിക്കയിലെ പിഗ്മികളുമായി അടുത്ത ബന്ധമില്ലെന്ന് തെളിയിക്കുന്നതായും സൂചിപ്പിക്കുന്നു. അതേസമയം കൂടുതൽ‌ സമീപകാല പഠനങ്ങൾ‌ വിവിധ നെഗ്രിറ്റോ ഗ്രൂപ്പുകൾ‌ തമ്മിലുള്ള അടുത്ത ജനിതക ബന്ധത്തിന് തെളിവുകൾ‌ കണ്ടെത്തുന്നു. തെക്കുകിഴക്കൻ ഏഷ്യയിലെ നവീന ശിലായുഗത്തിനു മുമ്പുള്ള നെഗ്രിറ്റോ ജനസംഖ്യയെ ഏകദേശം 5,000 വർഷം മുമ്പ് ആരംഭിക്കുന്ന തെക്ക് കിഴക്കൻ യുറേഷ്യൻ ജനസംഖ്യയുടെ വ്യാപനത്തിലൂടെ മാറ്റിസ്ഥാപിച്ചു..
ചരിത്രപരമായി അവർ പ്രാദേശിക ജനങ്ങളുമായി കച്ചവടത്തിൽ ഏർപ്പെടുകയും ക്രമേണ അവരുടെ ദേശങ്ങളിൽ അധിനിവേശം നടത്തുകയും പലപ്പോഴും അടിമ ആക്രമണത്തിന് വിധേയരാകുകയും പ്രാദേശിക തെക്കുകിഴക്കൻ ഏഷ്യൻ ഭരണാധികാരികൾക്കും രാജ്യങ്ങൾക്കും കപ്പം നൽകുകയും ചെയ്തു. എ.ഡി 724 മുതൽ ആധുനിക കാലം വരെ തെക്കൻ വനങ്ങളിൽ നിന്നുള്ള ചില നെഗ്രിറ്റോ പിഗ്മികൾ അടിമകളാക്കുകയും ചൂഷണം ചെയ്യപ്പെടുകയും ചെയ്തു. ചിലർ ഒറ്റപ്പെടലിൽ കഴിയുമ്പോൾ മറ്റുള്ളവർ സാധാരണ പ്രാദേശിക ജനങ്ങളുമായി ഒത്തുചേർന്നു.
പദോൽപ്പത്തി
നെഗ്രിറ്റോ എന്ന പദം നീഗ്രോയുടെ സ്പാനിഷ് ചുരുക്കമാണ്. ഇത് "ചെറിയ കറുത്ത വ്യക്തി" എന്നാണ് അർത്ഥമാക്കുന്നത്. പതിനാറാം നൂറ്റാണ്ടിലെ ഫിലിപ്പൈൻസിൽ പ്രവർത്തിക്കുന്ന സ്പാനിഷ് മിഷനറിമാരാണ് ഈ പദം ഉപയോഗിച്ചത്. താരതമ്യേന ചെറിയ ശാരീരികാവസ്ഥയും കറുത്ത ചർമ്മവും സൂചിപ്പിക്കുന്ന വിവിധ ആളുകളെ ലേബൽ ചെയ്യുന്നതിന് ഓസ്ട്രോനേഷ്യയിലുടനീളമുള്ള മറ്റ് യൂറോപ്യൻ സഞ്ചാരികളും കൊളോണിയലിസ്റ്റുകളും ഈ പദം കടമെടുത്തു. ബദൽ സ്പാനിഷ് നാമമായ നെഗ്രില്ലോസിന്റെ സമകാലിക ഉപയോഗവും ഈ ആളുകളെ മധ്യ ആഫ്രിക്കയിലെ പിഗ്മി ജനങ്ങളുമായി ഇത് പൊക്കത്തിലും നിറത്തിലും ഉള്ള സമാനതകളെ അടിസ്ഥാനമാക്കി കൂട്ടിച്ചേർക്കുന്നു. (ചരിത്രപരമായി, ആഫ്രിക്കൻ പിഗ്മികളെ സൂചിപ്പിക്കാൻ നെഗ്രിറ്റോ ലേബലും ഉപയോഗിച്ചിട്ടുണ്ട്.) ഉയരത്തിലും നിറത്തിലുമുള്ള സമാനതകളെ അടിസ്ഥാനമാക്കി വിവിധ വംശങ്ങളിലെ ആളുകളെ കൂട്ടിച്ചേർക്കാൻ "നെഗ്രിറ്റോ" എന്ന ലേബൽ ഉപയോഗിക്കുന്നതിന്റെ ഉചിതത്വം ചോദ്യം ചെയ്യപ്പെട്ടു. പല ഓൺലൈൻ നിഘണ്ടുക്കളും മുൻ‌ഗണനയില്ലാതെ ഇംഗ്ലീഷിലെ ബഹുവചനം "നെഗ്രിറ്റോസ്" അല്ലെങ്കിൽ "നെഗ്രിറ്റോസ്" ആയി നൽകുന്നു. സ്പാനിഷിലെ ബഹുവചനം "നെഗ്രിറ്റോസ്" ആണ്.
സംസ്കാരം
മിക്ക നെഗ്രിറ്റോ ഗ്രൂപ്പുകളും വേട്ടക്കാരായി ജീവിച്ചിരുന്നു. ചിലർ കൃഷിയും ചെയ്തിരുന്നു. ഇന്ന് മിക്ക നെഗ്രിറ്റോ ഗോത്രങ്ങളും അവരുടെ മാതൃരാജ്യത്തിലെ ഭൂരിപക്ഷ ജനസംഖ്യയുമായി ഒത്തുചേരുന്നു. വിവേചനവും ദാരിദ്ര്യവും പലപ്പോഴും പ്രശ്നങ്ങളാണ്.
ഹാപ്ലോഗ്രൂപ്പുകൾ
അപൂർവമായ പ്രാഥമിക ക്ലേഡുകളായ K2b1 *, P * (a.k.a. K2b2 * അല്ലെങ്കിൽ P-P295 *) എന്നിവയുടെ രൂപത്തിൽ K2b ആണ് നെഗ്രിറ്റോസിന്റെ പ്രധാന പിതൃ ഹാപ്ലോഗ് ഗ്രൂപ്പ്. മിക്ക എറ്റ പുരുഷന്മാരും (60%) കെ-പി 397 (കെ 2 ബി 1) വഹിക്കുന്നു, ഇത് ഫിലിപ്പൈൻസിൽ അസാധാരണമാണ്, കൂടാതെ മെലനേഷ്യയിലെയും മൈക്രോനേഷ്യയിലെയും തദ്ദേശവാസികളുമായി ശക്തമായി ബന്ധപ്പെട്ടിരിക്കുന്നു.
ഹാപ്ലോഗ്രൂപ്പ് D-M174 * ആണ് ചില നെഗ്രിറ്റോ ജനസംഖ്യ. ആൻഡമാൻ ദ്വീപുവാസികൾക്കിടയിൽ ഡി-എം 174 ന്റെ ഒരു ശാഖയും ഹാപ്ലോഗ്രൂപ്പ് ഒ-പി 31 ഉം ഇപ്പോൾ ഓസ്ട്രോസിയാറ്റിക് സംസാരിക്കുന്ന നെഗ്രിറ്റോ ജനതകളായ മാനിക്, മലേഷ്യയിലെ സെമാംഗ് എന്നിവരുടെയിടയിലും സാധാരണമാണ്. ഓംഗിയും എല്ലാ അദമാനൻ ദ്വീപുവാസികളും മൈറ്റോകോൺ‌ഡ്രിയൽ‌ ഹാപ്ലോഗ്രൂപ്പ് എം ആണ്. മറ്റ് നെഗ്രിറ്റോ ഗോത്രങ്ങളുടെയും ആദിവാസി ഓസ്‌ട്രേലിയൻ, പപ്പുവൻമാരുടെയും പ്രധാന അടയാളമാണിത്. എം‌ടി‌ഡി‌എൻ‌എയുടെ വിശകലനത്തിൽ മാതൃ വംശജർ‌ക്ക് മാത്രമായി പാരമ്പര്യമായി ലഭിക്കുന്നതിലൂടെ മേൽപ്പറഞ്ഞ ഫലങ്ങൾ സ്ഥിരീകരിക്കുന്നു. എല്ലാ ഓഞ്ചും എം‌ഡി‌എൻ‌എ എം ആണ്‌. ഇത് ഓംഗെ ആളുകൾ‌ക്ക് സവിശേഷമാണ്.
ആന്ത്രോപോളജിക്കൽ സർവേ ഓഫ് ഇന്ത്യയും ടെക്സസ് ബയോമെഡിക്കൽ റിസർച്ച് ഇൻസ്റ്റിറ്റ്യൂട്ടും നടത്തിയ 2009 ലെ ഒരു പഠനത്തിൽ, ഇന്ത്യൻ പ്രധാന ഭൂപ്രദേശത്ത് നിന്ന് ഒറ്റപ്പെട്ട 26 "അവശിഷ്ട ഗോത്രങ്ങളിൽ" നിന്നുള്ള ഏഴ് ജീനോമുകളെ തിരിച്ചറിഞ്ഞു. അതിലെ ബൈഗാ ഗോത്രം, M42 ഹാപ്ലോഗ് ഗ്രൂപ്പുമായി രണ്ട് സിനോനിമസ് പോളിമോർഫിസസ് പങ്കിടുന്നു. ഇത് ഓസ്‌ട്രേലിയൻ ആദിവാസികൾക്ക് പ്രത്യേകതരത്തിലുള്ളതാണ് ". ഓസ്‌ട്രേലിയൻ ആദിവാസികളും ഈ ഇന്ത്യൻ ഗോത്രങ്ങളും പ്രത്യേകമായി പങ്കിടുന്ന നിർദ്ദിഷ്ട mtDNA മ്യൂട്ടേഷനുകളായിരുന്നു ഇവ. മറ്റ് അറിയപ്പെടുന്ന മനുഷ്യ ഗ്രൂപ്പുകളൊന്നും ഇതിലില്ല.
ബൾ‌ബെക്ക് (2013) കാണിക്കുന്നത് ആൻഡമാനീസ് മാതൃ mtDNA പൂർണ്ണമായും മൈറ്റോകോൺ‌ഡ്രിയൽ ഹാപ്ലോഗ് ഗ്രൂപ്പ് എം ആണ്. ആൻഡമാൻ ദ്വീപുകൾക്ക് പുറത്തുള്ള കുറഞ്ഞ ആവൃത്തിയിൽ ജപ്പാനിലും ടിബറ്റിലും മാത്രം കണ്ടെത്തിയ ഡി ഹാപ്ലോഗ് ഗ്രൂപ്പിലാണ് ഇവരുടെ വൈ-ഡി‌എൻ‌എ ഉൾപ്പെടുന്നത്, ഇത് ഈ ഗോത്രങ്ങളുടെ ഇൻസുലാരിറ്റി അടിവരയിടുന്നു.
ഉത്ഭവവും വംശീയ ബന്ധവും
1950 കളിലെ മനുഷ്യ രക്തഗ്രൂപ്പ് സിസ്റ്റങ്ങളെയും പ്രോട്ടീനുകളെയും കുറിച്ചുള്ള ഒരു പഠനത്തിൽ ആഫ്രിക്കൻ പിഗ്മി ജനങ്ങളേക്കാൾ ആൻഡമാനിയൻ ജനത സമുദ്രജാതിക്കാരുമായി കൂടുതൽ ബന്ധപ്പെട്ടിരിക്കുന്നുവെന്ന് അഭിപ്രായപ്പെട്ടു. പോളിമാർഫിക് ബ്ലഡ് എൻസൈമുകളെയും ആന്റിജനുകളെയും അടിസ്ഥാനമാക്കിയുള്ള ഫിലിപ്പൈൻ നെഗ്രിറ്റോസിനെക്കുറിച്ചുള്ള ജനിതക പഠനങ്ങൾ, അവ ചുറ്റുമുള്ള ജനസംഖ്യയ്ക്ക് സമാനമാണെന്ന് തെളിയിച്ചു.
തെക്ക്, തെക്കുകിഴക്കൻ ഏഷ്യയിലെ ആദ്യത്തെ താമസക്കാരിൽ നെഗ്രിറ്റോ ജനത ഉൾപ്പെട്ടിരിക്കാം. ഒറ്റപ്പെട്ടുപോയെങ്കിലും, വ്യത്യസ്ത ആളുകൾ അവരുടെ അയൽവാസികളുമായി ജനിതക സമാനതകൾ പങ്കിടുന്നു. വിശദീകരണം ആവശ്യമുള്ള പ്രസക്തമായ ഫിനോടൈപ്പിക് (അനാട്ടമിക്) വ്യതിയാനങ്ങളും അവ കാണിക്കുന്നു.
70,000 വർഷങ്ങൾക്കുമുമ്പ് ആഫ്രിക്കയിൽ നിന്നുള്ള യഥാർത്ഥ വികാസത്തിന്റെ അവശിഷ്ടങ്ങളാണിതെന്ന് ഇത് പലപ്പോഴും വ്യാഖ്യാനിക്കപ്പെടുന്നു. ഓസ്റ്റിയോളജി, ക്രെനിയൽ ഷേപ്പ്, ഡെന്റൽ മോർഫോളജി എന്നിവയിലെ പഠനങ്ങൾ സെമാങിനെ ഓസ്ട്രലോയിഡ് ജനസംഖ്യയുമായി ബന്ധിപ്പിച്ചിരിക്കുന്നു, അതേസമയം ആൻഡമാനികളെ ക്രാനിയോമെട്രിയിലെ ആഫ്രിക്കക്കാരെയും ദന്ത രൂപശാസ്ത്രത്തിൽ ദക്ഷിണ ഏഷ്യക്കാരെയും തെക്ക് കിഴക്കൻ ഏഷ്യക്കാരെയും ഫിലിപ്പൈൻ നെഗ്രിറ്റോകളെയും ബന്ധിപ്പിക്കുന്നു. മൈറ്റോകോൺ‌ഡ്രിയൽ‌ ഹാപ്ലോഗ് ഗ്രൂപ്പ് ബി 4 എ 1 എയുടെ വ്യാപനം ഫിലിപ്പൈൻസും മറ്റ് നെഗ്രിറ്റോകളും തമ്മിലുള്ള വ്യത്യാസവുമായി ബന്ധപ്പെട്ടിരിക്കുന്നു എന്നതാണ് ഇതിന്റെ ഒരു നിഗമനം. എന്നിരുന്നാലും, മറ്റൊരു പഠനം സൂചിപ്പിക്കുന്നത്, തെക്കൻ കിഴക്കൻ ഏഷ്യൻ നെഗ്രിറ്റോകൾ, മെലനേഷ്യക്കാർ, തെക്കുകിഴക്കൻ ഏഷ്യക്കാർ എന്നിവരുമായി ഓംഗി (ലിറ്റിൽ ആൻഡമാനിൽ നിന്നുള്ളവർ) ഇന്നത്തെ തെക്കൻ ഏഷ്യക്കാരേക്കാൾ കൂടുതൽ ബന്ധപ്പെട്ടിരിക്കുന്നുവെന്നും ഗ്രേറ്റ് ആൻഡമാനീസ് (വടക്കൻ ആൻഡമാനിൽ, ഓംഗി അല്ലെങ്കിൽ മറ്റ് ആൻഡമാനീസ് ഗ്രൂപ്പുകൾക്ക് എതിരായി) "അടുത്തുള്ള പ്രാദേശിക ജനസംഖ്യയിൽ നിന്ന് താരതമ്യേന അടുത്തിടെയുള്ള ഒരു മിശ്രിതം ലഭിച്ചതായി തോന്നുന്നു. മാത്രമല്ല മലേഷ്യൻ നെഗ്രിറ്റോ ഗ്രൂപ്പുകളുമായി ഗണ്യമായ ജനിതക വംശപരമ്പര പങ്കിടുകയും ചെയ്യുന്നു"
ഓഷ്യാനിയയിലെ മറ്റ് ആദ്യകാല ഗ്രൂപ്പുകളിൽ നിന്ന് വ്യത്യസ്തമായി, ആൻഡമാനീസ് നെഗ്രിറ്റോസിന് അവരുടെ ഡിഎൻ‌എയിൽ ഡെനിസോവൻ ഹോമിനിൻ മിശ്രിതമില്ലെന്ന് അടുത്തിടെയുള്ള ഒരു ജനിതക പഠനം കണ്ടെത്തി. ഡെനിസോവൻ വംശജർ തദ്ദേശീയരായ മെലനേഷ്യൻ, ആദിവാസി ഓസ്‌ട്രേലിയൻ ജനസംഖ്യയിൽ 4–6% വരെ കാണപ്പെടുന്നു.
ആൻഡമാൻ ദ്വീപുകൾ, മലായ് പെനിൻസുല, ഫിലിപ്പീൻസ് എന്നിവിടങ്ങളിലെ "നെഗ്രിറ്റോ" ഗ്രൂപ്പുകൾ തമ്മിലുള്ള ഒരു പ്രത്യേക വംശപരമ്പരയെ ജനിതക തെളിവുകൾ നിരാകരിക്കുന്നതിനാൽ ചില ഗ്രൂപ്പുകളെ പ്രത്യേകം പരിഗണിക്കണമെന്ന് ചില പഠനങ്ങൾ നിർദ്ദേശിക്കുന്നു. വാസ്തവത്തിൽ, ഈ വികാരം 2013 മുതലുള്ള ഏറ്റവും പുതിയ സൃഷ്ടിയിൽ പ്രതിധ്വനിക്കുന്നു. "ജനിതക റെസല്യൂഷന്റെ നിലവിലെ തലത്തിൽ ... പരമ്പരാഗതമായി 'നെഗ്രിറ്റോസ്' എന്ന് നിർവചിക്കപ്പെട്ടിട്ടുള്ള വിവിധ ഗ്രൂപ്പുകൾക്ക് ഒരു പൂർവ്വിക ജനസംഖ്യയുടെ തെളിവുകളൊന്നുമില്ല.
തെക്കുകിഴക്കൻ ഏഷ്യയിലെ ജനസംഖ്യാ ചരിത്രത്തെക്കുറിച്ചുള്ള സമീപകാല പഠനങ്ങൾ സൂചിപ്പിക്കുന്നത്, തെക്കുകിഴക്കൻ ഏഷ്യയിലെ മിക്ക ആധുനിക നെഗ്രിറ്റോ ജനസംഖ്യയും ശക്തമായ കിഴക്കൻ യുറേഷ്യൻ മിശ്രിതം (ഓസ്ട്രോനേഷ്യൻ, ഓസ്ട്രോസിയാറ്റിക്) കാണിക്കുന്നു, ഇത് അവരുടെ വംശപരമ്പരയുടെ 30% മുതൽ 50% വരെയാണ്.
ആൻഡമാനീസ് ജനത മറ്റ് നെഗ്രിറ്റോ ജനസംഖ്യയുമായും മെലനേഷ്യക്കാരുമായും അടുത്ത ബന്ധമുണ്ടെന്ന് ചൗബ്യയും കൂട്ടരും 2013 ലെ കുറിപ്പുകളിൽ പറയുന്നു.
ആൻഡമാനീസ്, മറ്റ് നെഗ്രിറ്റോ ജനസംഖ്യ എന്നിവയുമായി അടുത്ത ബന്ധമുള്ളതായും കൂടാതെ ന്യൂ ഗ്വിനിയയിലെ തദ്ദേശവാസികളുമായി ഭാഗിക ബന്ധവും പങ്കിടുന്നതായും ബസുവും കൂട്ടരും (2016) പറയുന്നു.
നരസിംഹവും കൂട്ടരും 2018-ൽ ഉത്തരേന്ത്യയിലെ സിന്ധൂ നദീതട നാഗരികത ജനസംഖ്യയിൽ നിന്നുള്ള സാമ്പിളുകൾ എല്ലായ്പ്പോഴും AASI (പുരാതന പൂർവ്വിക ദക്ഷിണേന്ത്യൻ: ആൻഡമാനീസുമായി ബന്ധപ്പെട്ട വേട്ടക്കാർ) യുടെയും ഇറാനിയൻ കാർഷികവുമായി ബന്ധപ്പെട്ട വംശപരമ്പരയുടെയും രണ്ട് പ്രോക്സിമൽ സ്രോതസ്സുകളുടെ മിശ്രിതമാണെന്ന് നിരീക്ഷിക്കുന്നു. "സിന്ധു ചുറ്റളവിലുള്ള വ്യക്തികളിൽ ഒരാൾക്ക് ~42% AASI വംശപരമ്പരയുണ്ട്. നരസിംഹന്റെ അഭിപ്രായത്തിൽ എ.എസ്.ഐ (പൂർവ്വിക ദക്ഷിണേന്ത്യൻ) ജനസംഖ്യയുടെ ജനിതക മേക്കപ്പ് ഏകദേശം 73% എ.എ.എസ്.ഐ / ആൻഡമാനീസ് സംബന്ധമായതും 27 ശതമാനം ഇറാനിയുമായി ബന്ധപ്പെട്ടതുമായ വംശജരാണ്.
2019-ൽ, നരസിംഹൻ കാണിക്കുന്നത് എ‌എസ്‌ഐ (പൂർവ്വിക ദക്ഷിണേന്ത്യക്കാർ) ഇറാനിയുമായി ബന്ധപ്പെട്ട കാർഷിക വിദഗ്ധരുടെ തുടർന്നുള്ള മിശ്രിതവുമായി എ‌എ‌എസ്‌ഐയുടെ പിൻഗാമികളാണെന്നാണ്. ദ്രാവിഡരും എ.എസ്.ഐ വംശപരമ്പരയും തമ്മിലുള്ള ഉയർന്ന പരസ്പര ബന്ധം ദ്രാവിഡന്മാർ (പ്രോട്ടോ-ദ്രാവിഡ ഭാഷ) എ.എ.എസ്.ഐ ഘടകത്തിൽ നിന്നാണ് ഉത്ഭവിച്ചതെന്നും ഇന്ത്യയുടെ ഉപദ്വീപിൽ നിന്നുള്ളതാണെന്നും അദ്ദേഹം അഭിപ്രായപ്പെടുന്നു.
ഫിസിക്കൽ നരവംശശാസ്ത്രം
ഹ്രസ്വമായ പൊക്കം, കറുത്ത തൊലി, ശരീരത്തിലെ അല്പമായ രോമങ്ങൾ, യൗദൃശ്ചികമായ സ്റ്റീറ്റോപിജിയ (വലുതും വക്രവുമായ നിതംബം, തുടകൾ) എന്നിവ ഉൾപ്പെടെ നിരവധി സവിശേഷതകൾ നെഗ്രിറ്റോ, പിഗ്മി ജനങ്ങൾക്ക് ഒരു പൊതു ഉറവിടം നിർദ്ദേശിക്കുന്നതായി കാണപ്പെടുന്നു. 1973-ലെ ഒരു പഠനത്തിൽ ആൻഡമാനീസ് ആഫ്രിക്കൻ പിഗ്മികളോട് മറ്റ് ഓസ്ട്രോനേഷ്യൻ ജനസംഖ്യയുമായി സാമ്യമുണ്ടെന്ന അവകാശവാദം ജനിതക പഠനങ്ങൾ അയൽക്കാരുമായുള്ള അടുത്ത ബന്ധത്തിലേക്ക് വിരൽ ചൂണ്ടുന്നതിനുമുമ്പ് ഈ സിദ്ധാന്തത്തിന് കുറച്ച് പ്രമുഖ്യം വർദ്ധിപ്പിച്ചു.
ഒന്നിലധികം പഠനങ്ങൾ കാണിക്കുന്നത് ആദിവാസി ഓസ്‌ട്രേലിയൻ, മെലനേഷ്യക്കാർ എന്നിവരുമായി നെഗ്രിറ്റോസ് അടുത്ത ബന്ധം പുലർത്തുന്നുണ്ടെന്നാണ്.
പുറത്തേക്കുള്ള കണ്ണികൾ
വർഗ്ഗം:മലേഷ്യയിലെ വംശീയ വിഭാഗങ്ങൾ